text: 1 Le gɔmedzedzea me Mawu wɔ dzifo kple anyigba.+2 Ke anyigba la le nyama hele fuflu, eye viviti do ɖe tsi gbana la dzi,+ eye Mawu fe gbɔgbɔ*+ le agba sam le tsia dzi.+3 Eye Mawu gblɔ be: “Kekeli nedo!” Ale kekeli do.+4 Mawu kpɔ be kekeli la nyo, eye Mawu ma kekeli la kple viviti la dome.5 Mawu yɔ kekeli la be Ŋkeke, eye wòyɔ viviti la be Zã.+ Ale zã do, eye ŋu ke; esiae nye ŋkeke gbãtɔ.6 Eye Mawu gblɔ be: “Dziŋgɔli+ neva nɔ tsiawo dome, eye mama nenɔ tsi kple tsi dome.”+7 Ale Mawu wɔ dziŋgɔli la, eye wòma tsi siwo le dziŋgɔlia te kple tsi siwo le dziŋgɔlia tame la dome.+ Eye wòva eme nenema.8 Mawu yɔ dziŋgɔli la be Dzifo.* Ale zã do, eye ŋu ke; esiae nye ŋkeke evelia.9 Eye Mawu gblɔ be: “Tsi siwo le dzifoa te la nefo fu ɖe tefe ɖeka, ale be fufuife nadze.”+ Eye wòva eme nenema.10 Mawu yɔ fufuife la be Anyigba,+ ke eyɔ tsi siwo fo fu la be Atsiafuwo.+ Eye Mawu kpɔ be enyo.+11 Eye Mawu gblɔ be: “Anyigba nemie gbe, nu miemie siwo tsea ku kple ati siwo tsena eye ku nɔa tsetseawo me, le wo fomeviwo nu le anyigba la dzi.” Eye wòva eme nenema.12 Eye anyigba mie gbe, nu miemie siwo tsea ku+ kple ati siwo tsena eye ku nɔa tsetseawo me, le wo fomeviwo nu. Eye Mawu kpɔ be enyo.13 Ale zã do, eye ŋu ke; esiae nye ŋkeke etɔ̃lia.14 Eye Mawu gblɔ be: “Nu keklẽwo*+ nedo ɖe dziŋgɔlia ŋu be woama ŋkeke kple zã dome,+ woanye dzesiwo afia azãgbewo, ŋkekewo kple fewo.+15 Woanye nu keklẽwo le dziŋgɔlia ŋu, be woaklẽ ɖe anyigba la dzi.” Eye wòva eme nenema.16 Eye Mawu wɔ nu keklẽ gã eveawo; ewɔ lolotɔ be wòaɖu ŋkeke dzi,+ kple suetɔ be wòaɖu zã dzi, ewɔ ɣletiviwo hã.+17 Ale Mawu tsɔ wo ɖo dziŋgɔlia ŋu be woaklẽ ɖe anyigba la dzi18 eye woaɖu ŋkeke kple zã dzi, ne woama kekeli la kple viviti la dome.+ Eye Mawu kpɔ be enyo.19 Ale zã do, eye ŋu ke; esiae nye ŋkeke enelia.20 Eye Mawu gblɔ be: “Nu gbagbewo* neyɔ tsiawo me fũu, eye nuwɔwɔ siwo dzona la nedzo le yame le dziŋgɔlia ŋkume.”+21 Eye Mawu wɔ fumelã klitsuwo kple nu gbagbe* siwo katã nɔa tsi me eye wode ha kpaŋkpaŋ la le wo fomeviwo nu, kple nuwɔwɔ toaʋala siwo katã dzona le wo fomeviwo nu. Eye Mawu kpɔ be enyo.22 Eye Mawu yra wo gblɔ be: “Midzi, ne miasɔ gbɔ, eye miayɔ atsiafua me,+ eye nuwɔwɔ siwo dzona la nasɔ gbɔ le anyigba la dzi.”23 Ale zã do, eye ŋu ke; esiae nye ŋkeke atɔ̃lia.24 Eye Mawu gblɔ be: “Nu gbagbewo* nedo le anyigba la dzi le wo fomeviwo nu, afemelãwo kple nu tatawo kpakple gbemelãwo le wo fomeviwo nu.”+ Eye wòva eme nenema.25 Eye Mawu wɔ gbemelãwo le wo fomeviwo nu, kple afemelãwo le wo fomeviwo nu, kpakple lã siwo katã tana le anyigba dzi le wo fomeviwo nu. Eye Mawu kpɔ be enyo.26 Eye Mawu gblɔ be: “Na míawɔ ame+ ɖe míafe nɔnɔme nu+ wòaɖi mí,+ eye wòakpɔ ŋusẽ ɖe fumelãwo, nuwɔwɔ siwo dzona le yame, afemelãwo kple anyigba blibo la katã kpakple lã siwo katã tana le anyigba dzi la dzi.”+27 Eye Mawu wɔ ame ɖe efe nɔnɔme nu, Mawu fe nɔnɔme nue wòwɔe ɖo; ŋutsu kple nyɔnu wòwɔ.+28 Mawu yra wo, eye Mawu gblɔ na wo be: “Midzi ne miasɔ gbɔ, miayɔ anyigba la dzi,+ eye miaɖu edzi;+ mikpɔ ŋusẽ ɖe fumelãwo kple nuwɔwɔ siwo dzona le yame kpakple nu gbagbe siwo katã ʋãna le anyigba dzi la dzi.”+29 Eye Mawu gagblɔ be: “Kpɔ ɖa, metsɔ nu miemie siwo katã tsea ku le anyigba blibo la katã dzi kple ati siwo katã tsena la na mi, be woanye nuɖuɖu na mi.+30 Ke metsɔ gbewo katã na gbemelã siwo katã le anyigba dzi kple nuwɔwɔ siwo katã dzona le yame kpakple nu sia nu si ʋãna le anyigba dzi, si me agbe le* la, be wòanye nuɖuɖu na wo.”+ Eye wòva eme nenema.31 Eye Mawu kpɔ nu siwo katã wòwɔ la, eye kpɔ ɖa, wonyo ŋutɔ.+ Ale zã do, eye ŋu ke; esiae nye ŋkeke adelia.


c: text/html

text:
Ðe Woɖo Ɣeyiɣi Si Míaku La Ðia?
Ale si Biblia ɖo eŋui
Ao, womeɖo ɣeyiɣi si míaku la ɖi o. Biblia meda asi ɖe dzɔgbese alo nu ɖoɖiname fe nufiafia dzi o, nu si wòfia boŋue nye be zi geɖe la, “nuɖiɖeame” gbɔe míafe ku tsona.—Nyagblɔla 9:11.
Ðe Biblia megblɔ be “kuɣi li” oa?
Ɛ̃, Nyagblɔla 3:2 gblɔ be “Vidziɣi li, eye kuɣi li; nufãɣi li, eye nuŋeɣi li.” Ke hã nya siwo fo xlã nya siawo ɖee fia be ale si agbemenuwɔnawo yia edzi ɖaa ŋutie Biblia le nu fom tsoe. (Nyagblɔla 3:1-8) Abe ale si ko Mawu mezia agbledela aɖeke dzi be wòafã nu le ɣeyiɣi aɖe koŋ me o la, nenema kee Mawu meɖo ɣeyiɣi si míaku la ɖi na mí o. Ke boŋ nya la fe vevifee nye be míafo asa na dzitsitsi ɖe xexemenuwo alo ŋutilãmenuwo ŋu ale be míagagblẽ mía Wɔla la ɖi o.
Míate ŋu anɔ agbe didi
Togbɔ be míate ŋu akpɔ ŋusẽ ɖe agbemenudzɔdzɔwo dzi o hã la, míafe nyametsotso nyuiwo ate ŋu awɔe be míanɔ agbe didi. Biblia gblɔ be: “Nunyala fe nufiafia la, agbevudo wònye, eɖea ame tso ku fe mɔ̃tetrewo me.” (Lododowo 13:14) Nenema ke Mose hã gblɔ na Israel-viwo be woate ŋu anɔ “agbe didi” nenye be wowɔ ɖe Mawu fe sewo dzi. (5 Mose 6:2) Gake míate ŋu atso míafe agbe dzi nenye be míenɔa agbe baɖa alo wɔa bometsinuwo.
Ke hã, aleke ke míeɖadze nunya alo ɖɔ ŋu ɖo le agbe mee o, mímate ŋu asi le ku nu o. (Romatɔwo 5:12) Gake manɔ alea ɖaa o, elabe Biblia do ŋugbe be ɣeyiɣi aɖe gbɔna esime “ku maganɔ anyi akpɔ o”—Nyaɖeɖefia 21:4.
Srɔ̃ Nu Geɖe Wu
NYA NYUI SI TSO MAWU GBƆ!
Mɔkpɔkpɔ Kae Li Na Kukuawo?
Nɔnɔme ka mee ame kukuwo le? Ðe míagakpɔ míafe ame vevi siwo ku la akea?
BIBLIA ME BIABIAWO ƑE ŊUÐOÐOWO
Tameɖoɖo Kae Le Agbea Ŋu?
Èbia nya sia ɖokuiwò kpɔa, ‘Tameɖoɖo kae le agbea ŋu?’ Xlẽ nu tso ale si Biblia ɖo nya ma ŋu.

robotstxt: allowed

filter: keep


text:
ÐE WOWƆEA?
Lãmenusenu Si Nana Be Ʋetsuviwo Mekpea Ŋgo O
ƲETSUVIWO hona le ha me eye wotea ŋu sɔa gbɔ taŋtaŋ abe “miliɔn 80 ene le tefe si fe lolome nye kilometa ɖeka kpe ɖo.” Gake womekpea ŋgo o. Nu ka gbɔe wòtsona?
Bu nya siawo ŋu kpɔ: Lãmenusenu aɖe le ʋetsuviwo fe ŋku fokpliawo dometɔ ɖe sia ɖe megbe si kpɔa nu sia nu si zɔ gbɔna wo gbɔ. Ne edze abe ɖe wole ŋgo kpe ge ene la, lãmenusenu sia naa nyanya aʋalawo kple afɔwo, eye wònana be ʋetsuviawo wɔa nu kpata. Le nyatefe me la, ʋetsuviawo fe nuwɔna tsɔna zigbɔzi atɔ̃ wu ŋku fe aɖabafofo ɖeka.
Dzɔdzɔmeŋutinunyalawo nɔ te ɖe ʋetsuviwo fe ŋku kple lãmenusenu mawo fe dɔwɔwɔ dzi wɔ mɔ̃ aɖe de robot siwo zɔna me ale be wotea ŋu kpɔa nu siwo woate ŋu akpe ŋgo kpli la hefoa asa na wo eye mehiã be woazã mɔ̃ deŋgɔwo atsɔ afia mɔ wo o. Numekulawo le mɔ̃ɖaŋununya sia zãm le ʋuwo wɔwɔ me. Wole ɖoɖo aɖe wɔm de ʋuawo me si ana toklã ʋukulawo kaba tso afɔku siwo tututu le wo ŋgɔ la ŋu ale be ʋufɔkuwo dzi naɖe kpɔtɔ. Afetɔ Shigang Yue si nye Nufialagã le Lincoln Yunivɛsiti si le United Kingdom (Royaume-Uni) gblɔ be: “Nu geɖewo li míasrɔ̃ tso ʋetsuviwo, siwo nye nudzodzoevi tsɛwo gbɔ.”
Nu kae nèsusu? Ðe lãmenusenu si nana be ʋetsuviwo mekpea ŋgo o la dzɔ le eɖokui sia? Alo Wɔla lae wɔea?


text:
Ebola dɔlele
Ebola dɔlele nye dɔlele vɔɖi aɖe si le na amegbetɔ kple laãwo sia. Dɔlele sia le na ame to ebola dɔlekui me. Dzesiwo dze na egɔme le ŋkeke evelia se ɖe kɔsiɖa etɔlia me, ne nye be dɔlekui sia le wo. Dzesi aɖewoe nye feva, veto me fe fɔflɔ, lameka vea me kple taduame. Nuɖeɖe, asraɖɔ kple afɔdzi dede trololo kplɔ na esia wo ɖo. Kpeɖe esia wo ŋue nye ame fe ayikuwo kple dzitodzito fe dɔwɔna didina. Le gafofo sia me la ʋu ateŋu adze dza le ame fe lame alo ŋuti.
Wo ate ŋu axɔ dɔlele sia to ame ŋutsi kakã alo ŋutsi tsi tso lãa si dɔlelea le. Wo mekpɔ ŋlɔ naneke kuɖee dɔlele sia fe kaka to yaa me o. Wo xɔese be agutɔ siwo ɖuna atikutsetse tsɔ na eye mana dɔlele sia fe dɔlekui gake me le na woŋutɔ o. Ne nye be amegbetɔ aɖe le dɔ si la, ateŋu ale ame bubuwo hã. Ŋutsu siwo yɔ dɔ sia na la, ateŋu amae na amebubuwo to gbɔdɔdɔ me abe dziŋu eve ene.


text:
Ne Wò Ame Vevi Aɖe Ðo Kudo Nu
DOREEN fe nu ku esi wòse be wokpɔ nutete vɔ̃ɖi aɖe le yesrɔ̃ Wesley, si xɔ fe 54 pɛ ko la fe tago me. * Ðɔktawo gblɔ be dzinu ʋɛ aɖewo koe wòanɔ agbe. Doreen gblɔ be: “Nyemexɔe se o. Melulu kwasiɖa geɖe. Ðeko wòdze abe menye mía dzie wòle dzɔdzɔm ɖo o, ke boŋ ame bubu aɖe dzie wònɔ dzɔdzɔm ɖo ene. Nyemenɔ mɔ kpɔm nɛ kura o.”
Nublanuitɔe la, menye Doreen koe le nɔnɔme sia me o. Mía dometɔ ɖe sia ɖe ate ŋu alé dɔ aɖo kudo nu. Gake dzidzɔtɔea, ame geɖe lɔna faa be yewoalé be na yewofe ame vevi aɖe si ŋu wokpɔ dɔlémafɔe le. Ke hã, dɔ sesẽ aɖee dɔnɔ dzi kpɔkpɔ nye. Nu kae fometɔwo ate ŋu awɔ atsɔ alé be na wofe ame vevi si le dɔ lém ɖo kudo nu eye woafa akɔ nɛ? Aleke ame siwo le be lém na dɔnɔa awɔ anɔ te ɖe wofe seselelãmewo nu le amea fe dɔléɣia katã? Ne dɔnɔa fe kuɣi ɖo la, nu kae woate ŋu anɔ mɔ kpɔm na? Gake gbãa, na míafo nu tso nu si ta beléle na ame aɖe si le dɔ lém ɖo kudo nu nye nu sesẽ egbea ŋu.
KUXI AÐE SI LI EGBEA
Kɔdzitikewo wɔe be amewo megakuna kaba abe tsã ene o. Anɔ abe fe alafa ɖeka ene va yi la, amewo fe agbenɔfewo nɔ kpuie le dukɔ deŋgɔwo gɔ̃ hã me. Ɣemaɣia, dɔxɔleameŋuwo kple afɔkuwo tsoa amewo fe agbe dzi. Kɔdziwo mebɔ o, eye dɔnɔ geɖe siwo gbɔ wokpɔna le afe me la kuna.
Egbea, woyi ŋgɔ le atikewɔnyawo me si na be ɖɔktawo tea ŋu léa dɔléle sesẽwo gɔ̃ hã nu ale be amewo ganɔa agbe vie. Dɔléle siwo tea ŋu wua amewo tsã la megawua ame kaba nenema gbegbe le ŋkeke siawo me o. Ke hã, ne amewo le agbe vie gɔ̃ hã la, mefia be wohaya keŋkeŋ o. Zi geɖea dɔnɔawo tsia tefe ɖeka eye wozua wɔnamanɔŋutɔwo. Dɔnɔ siawo tɔgbi dzi kpɔkpɔ va zu taɖui eye wònye dɔ sesẽ.
Dɔnɔ akpa gãtɔ kuna ɖe kɔdzi, menye le afe me o. Ame geɖe menya ale si tututu ame kunae o, eye ame ʋɛ aɖewo koe kpɔ etefe ame ku kpɔ. Eya ta esi ame geɖe menya nu si ava dzɔ o taa, ɖewohĩ ana womatsɔ dzo ɖe beléle na fometɔ aɖe si le dɔ lém ŋu o. Nu kae ate ŋu akpe ɖe ame ŋu?
WƆ ÐOÐO DO ŊGƆ
Abe Doreen enea, ame geɖe tɔtɔna ne wokpɔ dɔmavɔleameŋu aɖe le wofe fometɔ aɖe ŋu. Ne ètsi mavomavo, vɔvɔ̃ ɖo wò eye nèle nu xam la, nu kae ate ŋu akpe ɖe ŋuwò nàkpɔ mɔ na nu si le ŋgɔ? Mawu subɔla wɔnutefe aɖe do gbe ɖa be: “Fia ale si míaxlẽ míafe ŋkekewoe la mí, ne dzi nyanu nasu mía si.” (Psalmo 90:12) Eya ta do gbe ɖa tso dzi me na Yehowa Mawu be wòafia ale si ‘nàxlẽ wò ŋkekewo’ nyuie la wò ale be nàte ŋu azã ŋkeke susɔeawo atsɔ alé be na wò ame vevia.
Esia bia be miawɔ ɖoɖo nyui. Ne wò ame vevia ate ŋu afo nu eye wòlɔ̃ be miaɖo dze tso nyaa ŋu la, anyo be nàbiae be ame kae wòadi be wòatso nya me na ye ne eva dzɔ be magate ŋu afo nu o. Ne mieɖo dze tso nuwo abe nu si wòadi be woawɔ na ye ne yemegate ŋu le gbɔgbɔm o, ne adi be yeatsi kɔdzi alo woanɔ atike aɖe koŋ wɔm na ye ŋu la, esia ate ŋu aɖe nugɔmemasemase kple fɔbubu fometɔ siwo va tso nya me mlɔeba dzi akpɔtɔ. Ne mieɖo dze tso nyawo ŋu faa kaba la, ana fomea fe susu nanɔ nu si woawɔ be woalé be na dɔnɔa nyuie wu la ŋu. Biblia gblɔ be: “Afi si adaŋudede mele o la, tameɖoɖowo tsia akpo dzi.”—Lododowo 15:22.
KPEKPEÐEŊU SI NÀTE ŊU ANA
Zi geɖe la, nu vevitɔ si wòle be dɔnɔdzikpɔla nawɔe nye be wòanɔ dzi dem fo na dɔnɔa. Ele be woana ame si ɖo kudo nu la nanya be wolɔ̃ ye eye be yemetsi asi o. Aleke nàwɔ esiae? Dzi ha aɖe alo nàxle agbalẽ aɖe si doa dzidzɔ na dɔnɔa si ade dzi fo nɛ la nɛ. Efaa akɔ na dɔnɔ geɖe ne wofe fometɔ aɖe lé wofe asi eye wofo nu na wo blewuu.
Anyo be nàfo nu tso ame sia ame si va be yeava kpɔe ɖa la ŋu nɛ. Numekuku aɖe gblɔ be: “Lãmesidzenu atɔ̃awo dometɔ mamlɛtɔ si megawɔa dɔ o ye nye toa. Togbɔ be adze abe [dɔnɔa] le alɔ̃me hãa, toa ya agate ŋu ase nu kokoko, eya ta mègagblɔ nya aɖe si màgblɔ le amea ŋkume o la gbeɖe o.”
Ne anya wɔ la, mido gbe ɖa ɖekae. Biblia gblɔ be, gbe ɖeka apostolo Paulo kple efe zɔhɛwo ɖo nɔnɔme sesẽ aɖe me eye womenya nu si ava dzɔ ɖe wo dzi o. Nu kae kpe ɖe wo ŋu? Paulo ɖe kuku na exɔlɔ̃wo be: “Miawo hã miate ŋu akpe ɖe mía ŋu afo koko ɖe mía ta.” (2 Korintotɔwo 1:8-11) Ne dɔléle sesẽ aɖe na nu te ɖe mía dzi vevie eye míedo gbe ɖa tso dzi me la, eɖea vi.
LƆ̃ ÐE ALE SI NƆNƆMEAWO LE DZI
Ne ènya be yefe ame vevi aɖe ɖo kudo nu la, dzigbãnya gã aɖee wònye. Nyatefee, ku mele dzɔdzɔme nu o. Womewɔ mí be ku nanɔ mía wum o. (Romatɔwo 5:12) Mewɔ nuku o be Mawu fe Nyaa yɔ ku be enye “futɔ.” (1 Korintotɔwo 15:26) Eya ta ne mímedi be míabu ku ɖe míafe ame vevi aɖe ŋu o la, esɔ.
Ke hã, mɔkpɔkpɔ na nu si ate ŋu adzɔ akpe ɖe fometɔwo ŋu be woaɖu vɔvɔ̃ dzi, eye woatsɔ susu aɖo nu si woawɔ be wofe dzi nadze eme la ŋu. Wofo nu tso nu siwo ate ŋu adzɔ dometɔ aɖewo ŋu le aɖaka si nye “ Agbemeŋkeke Mamlɛawo” me. Le nyatefe mea, menye dɔnɔwo katãe toa nɔnɔme siawo me o, eye menye ɖoɖo sia tututu nue wodzɔna ɖo hã o. Gake ne mede ɖeke oa, dɔnɔ geɖe toa nɔnɔme siawo dometɔ aɖewo me.
Le wò ame vevi aɖe fe ku megbe la, anyo be nàte ɖe xɔ̃wò vevi aɖe si gblɔ va yi be yealɔ̃ akpe ɖe ŋuwò la ŋu. Ele be dɔnɔdzikpɔlawo kple fometɔwo nalɔ̃ ɖe edzi be yewofe ame vevia fe fukpekpewo wu enu, eye megale veve sem o. Mía Wɔla lɔlɔ̃a ka ɖe edzi na mí be “kukuawo meganya naneke kura o.”—Nyagblɔla 9:5.
KPEKPEÐEŊUNALA GÃTƆ
Ŋuɖoɖo ɖe Mawu ŋu le vevie, menye le míafe ame vevia fe dɔléɣia ko o, ke le nuxaɣi siwo akplɔ efe kua ɖo hã me. Mawu ato amewo fe nyagbɔgblɔwo kple nuwɔnawo dzi akpe ɖe mía ŋu. Doreen gblɔ be: “Nyemegbea ame aɖeke fe kpekpeɖeŋu o. Nyatefeae nye be, kpekpeɖeŋu si amewo na mí la, wu gbɔgblɔ. Nyemaŋlɔe be akpɔ o. Nye kple srɔ̃nye míekpɔe be Yehowae nɔ gbɔgblɔm na mí be: ‘Meli be makpe ɖe mia ŋu.’”
Yehowa Mawue nye Kpekpeɖeŋunala gãtɔ nyatefe. Esi wònye mía Wɔla taa, enya míafe vevesesewo kple nuxaxawo. Ate ŋui, eye wòdi vevie be yeana kpekpeɖeŋu si míehiã be míanɔ te ɖe nɔnɔmea nu la mí eye yeade dzi fo na mí. Gawua, edo ŋugbe be etefe madidi o, yeaɖe ku ɖa kura, eye yeafɔ ame biliɔn geɖe siwo le yefe susu me la ɖe tsitre. (Yohanes 5:28, 29; Nyaɖeɖefia 21:3, 4) Ɣemaɣi la, mí katã míagblɔ apostolo Paulo fe nya siawo be: “Ku, wò dziɖuɖu ɖe? Ku, afi kae wò ti si nètsɔ le ame tém la le?”—1 Korintotɔwo 15:55.
^ mm. 2 Míetrɔ ŋkɔawo.


text:
DECEMBER (DZOME) 9, 2015
UNITED STATES (ÉTATS-UNIS)
Yehowa Ðasefowo Wu Wofe Dɔwɔfegã Yeyea Tutu Dɔa Ƒe Akpa Vevitɔ Nu
NEW YORK—Tso August (Dasiamime) va se ɖe October (Kele) 2015 me la, Yehowa Ðasefowo wu wofe dɔwɔfegã yeyea tutu fe dɔ si wode to me le Warwick le New York fe akpa vevitɔ nu, eye lɔlɔ̃nu faa dɔwɔla 3,800 aɖewoe kpɔa gome le dɔa me gbe sia gbe.
Tso esime wodze dɔa gɔme le July (Siamlɔm) 2013 me la, Ðasefo 18,000 kple edzivɔwo tso Amerika-dukɔa fe du vovovowo me kpɔ gome le dɔa me, wo dometɔ aɖewo tso keke Alaska kple Hawaii gɔ̃ hã. Dɔwɔla 400 va se ɖe 500 lɔfo vaa dɔa wɔfe le kwasiɖanuwuwu ɖe sia ɖe, eye esi woɖo dɔa fe ami me ya la, wofe agbɔsɔsɔme dzi ɖe edzi va ɖo 700 kple edzivɔwo kwasiɖanuwuwu ɖe sia ɖe eye esia yi edzi kwasiɖa ene sɔŋ.
Afetɔ Richard Devine, si nye Ðasefowo fe Warwick Xɔtukɔmitia fe zimenɔla gblɔ be: “Esi wònye ame akpe geɖe vaa dɔa me gbe sia gbe ta la, ele be bɔbɔe be amewo nava sɔ gbɔ ɖe dɔa wɔfe kpaŋkpaŋ. Eya ta míeɖe ame 400 le ŋkekemedɔwɔlawo dzi be woawɔ dɔ tso ŋdɔ ga 3 va se ɖe fɔŋli ga 2 ale be nuwo nanɔ ɖoɖo nu le dɔa wɔfe.” Ame siawo wɔ dɔ tso May (Damɛ) va se ɖe September (Anyɔnyɔ).
Afetɔ Richard Devine gblɔ be woawu mlɔfe eneawo dometɔ eve tututu nu le January (Dzove) 2016 me abe ale si woɖoe ene. Afetɔ Devine gagblɔ be, “ale si ame gbogbo aɖewo kpe asi ɖe dɔa ŋu ta la, dɔ bliboa do ŋgɔ na ɣeyiɣi si wòle be wòawu enu la ɣleti ene sɔŋ.” Woɖoe be woawu mlɔfe susɔeawo, dɔwɔxɔawo kple nudzraɖofea nu le September (Anyɔnyɔ) 1, 2016 dzi.
Wofe Kadodowo:
Xexea Me Godoo: J. R. Brown, Office of Public Information, tel. +1 718 560 5000


text:
Nya Kae Biblia Gblɔ?
Ðe Biblia ate ŋu akpe ɖe ŋuwò nàɖu dzimaɖitsitsi dzia?
Ðe nàgblɔ be
Ɛ̃
Ao
Nyemenya oa?
Nya si Biblia gblɔ
‘Midro miafe dzimaɖitsitsiwo katã ɖe Mawu dzi, elabena eléa be na mi.’ (1 Petro 5:7) Biblia ka ɖe edzi na mí be Mawu ate ŋu akpe ɖe ŋuwò nàkpɔ gbɔdzɔe tso dzimaɖitsitsiwo me.
Nu bubu kae míate ŋu asrɔ̃ le Biblia me?
Gbedodoɖa ate ŋu akpe ɖe ŋuwò be “Mawu fe ŋutifafa” nana nàɖe dzimaɖitsitsi dzi akpɔtɔ.—Filipitɔwo 4:6, 7.
Azɔ hã, Mawu fe Nyaa xexlẽ akpe ɖe ŋuwò nàɖe nuteɖeamedzi dzi akpɔtɔ.—Mateo 11:28-30.
Ðe dzimaɖitsitsiwo nu ava yia?
Ame aɖewo xɔe se be . . . dzimaɖitsitsiwo kple nuteɖeamedziwo anɔ amegbetɔwo dome ɖaa, eye ame bubuwo hã xɔe se be ku megbe ko hafi míavo tso dzimaɖitsitsiwo me. Nu kae nèsusu?
Nya si Biblia gblɔ
Mawu aɖe nu siwo hea dzimaɖitsitsi vɛ la ɖa. “Ku maganɔ anyi akpɔ o, konyifafa kple ɣlidodo kpakple vevesese hã maganɔ anyi o.”—Nyaɖeɖefia 21:4.
Nu bubu kae míate ŋu asrɔ̃ le Biblia me?
Ne Mawu Fiaɖufea le dzi ɖum la, amewo anɔ ŋutifafa me eye woanɔ dedie.—Yesaya 32:18.
Míaŋlɔ dzimaɖitsitsiwo kple nuteɖeamedzi siwo mehiã o la be.—Yesaya 65:17.


text:
BIBLIA LE AMEWO ƑE AGBENƆNƆ TRƆM
“Nyemegasena Le Ðokuinye Me Be Ele Be Matrɔ Xexea Me O”
ƑE SI ME WODZII: 1966
DUKƆ SI ME WÒTSO: FINLAND
AME SI TƆGBI WÒNYE TSÃ: GOMENƆAMESITAƲLILA
AGBE SI MENƆ TSÃ:
Dzɔdzɔmenuwo kpɔkpɔ doa dzidzɔ nam tso ɖevime ke. Míafe fomea ɖia tsa yia tefe dzeaniwo zi geɖe, abe ave kple tɔsisi siwo fo xlã mía dedu Jyväskylä, si le Titina Finland la, to ene. Azɔ hã, lãwo fe nu doa dzidzɔ nam. Esi menɔ ɖevime la, medina be makɔ dadi kple avu ɖe sia ɖe si medo goe la ɖe akɔ. Esi meva tsi la, etena ɖe dzinye ne mekpɔ ale si amewo sẽa ŋuta le lãwo ŋui. Emegbe la, meva ge ɖe habɔbɔ aɖe si ʋlia lãwo fe gomenɔamesi ta la me, afi si medo go ame siwo fe susu sɔ kple tɔnye le.
Míafe ŋku biã ɖe lãwo fe gomenɔamesi taʋiʋli ŋu vevie. Míeɖia tsa maa agbalẽviwo eye míewɔ ɖoɖo lɔa gbɔ tsɔ tsia tsitre ɖe lãgbalẽdzralawo kple dzɔdzɔmeŋutinunyala siwo wua lãwo tsɔ wɔa numekukui la ŋu. Míeva ɖo habɔbɔ yeye aɖe hã hena lãwo fe dedienɔnɔ takpɔkpɔ. Esi wònye míetoa akpasesẽnuwɔnawo dzi be míaɖo míafe taɖodzinuwo gbɔ ta la, míeɖoa nya me le setɔwo gbɔ zi geɖe. Wolém hekplɔm yi ʋɔnu enuenu.
Tsɔ kpe ɖe dzitsitsi ɖe lãawo fe dedienɔnɔ ŋu ŋuti la, kuxi bubu siwo le xexea me hã ɖea fu nam vevie. Esia wɔe be meva ge ɖe dukɔwo dome habɔbɔ vovovowo, abe Amnesty International kple Greenpeace ene, me. Mezã nye ŋusẽ katã tsɔ do alɔ habɔbɔ siawo. Meʋlia ame dahewo, dɔwuitɔwo kple wɔnamanɔŋutɔwo ta.
Gake meva kpɔe be nyemate ŋu atrɔ xexea me o. Togbɔ be habɔbɔ siawo dze agbagba kpɔ kuxi suesuesue aɖewo gbɔ hã la, kuxi gãtɔwo ya gakpɔtɔ li, eye wole gã dom ɖe edzi. Ðeko wòdze abe vɔ̃ɖinyenye xɔ xexe bliboa katã me eye ame aɖeke metsɔ ɖeke le naneke me o ene. Mekpɔe be naneke meli mate ŋu awɔ o.
ALE SI BIBLIA TRƆ NYE AGBENƆNƆ:
Ete ɖe dzinye be nyemete ŋu wɔ naneke tsɔ ɖɔ xexea ɖo o, eye esia na meva dze tamebubu tso Mawu kple Biblia ŋu. Yehowa Ðasefowo srɔ̃ Biblia kplim kpɔ. Togbɔ be mekpɔ ŋudzedze ɖe Yehowa Ðasefowo fe dɔmenyo kple ale si wotsɔ ɖe le eme nam ŋu hã la, nyemedi be matrɔ nye agbenɔnɔ ɣemaɣi o. Gake fifia ya, mele klalo be mawɔ tɔtrɔ.
Mehe nye Biblia ɖe go azɔ, eye mexlẽnɛ edziedzi. Nu siwo mexlẽ fa akɔ nam ŋutɔ. Meke ɖe mawunyakpukpui geɖe siwo gblɔ be ele be woalé be na lãwo la ŋu. Le kpɔɖeŋu me, Lododowo 12:10 gblɔ be: “Ame dzɔdzɔe léa be na efe lãwo.” (Agbenya La) Meva se egɔme hã be menye Mawu gbɔe kuxi siwo le xexea me tso o. Ke boŋ esi ame akpa gãtɔ mewɔna ɖe efe mɔfiamewo dzi o tae míafe kuxiwo le dzidzim ɖe edzi. Nu siwo mesrɔ̃ tso Yehowa fe lɔlɔ̃ kple dzigbɔgbɔ blewu ŋu la de dzi gbɔ nam ŋutɔ.—Psalmo 103:8-14.
Le ɣeyiɣi mawo lɔfo me la, mexlẽ nu tso Nuka Tututue Nye Biblia fe Nufiafia? gbalẽa ŋu eye mekpe agbalẽvi ɖo hebia be woaɖo ɖeka ɖem. Etefe medidi o Ðasefo atsu kple asi aɖe va nye afe me hedo Biblia nusɔsrɔ̃ ɖe gbɔnye, eye melɔ̃. Medze Ðasefowo fe kpekpewo dede le Fiaɖufe Akpata me. Ale Biblia me nyatefea dze gege ɖe nye dzi me.
Biblia kpe ɖe ŋunye mewɔ tɔtrɔ geɖe. Medzudzɔ atama kple aha tsu nono. Metrɔ asi le nye dzedzeme ŋu eye medzudzɔ nya madzetowo gbɔgblɔ. Nyemegadzea aglã ɖe setɔwo ŋu hã o. (Romatɔwo 13:1) Meva dzudzɔ gbɔdɔdɔ fe agbe gbegblẽ nɔnɔ hã, nu si me mefo ɖokuinye ɖo vĩi tsã.
Tɔtrɔwɔwɔ si sesẽ nam wue nye ale si mawɔ ado go le habɔbɔ siwo me mege ɖo la me. Menɔ bɔbɔe nam kura o. Gbãa, mesusui be ne medo le habɔbɔ mawo me la, ke efia be nyemewɔ nutefe na wo o. Gake meva kpɔe be Mawu Fiaɖufea koe akpɔ xexea fe kuxiwo gbɔ. Metso nya me be matsɔ nye ŋusẽ katã ado alɔ Fiaɖufe ma ahakpe ɖe ame bubuwo ŋu be woasrɔ̃ nu tso eŋu.—Mateo 6:33.
VIÐE SIWO MEKPƆ:
Dɔ si mewɔ tsã abe gomenɔamesitaʋlila ene la na mede mama amewo me—mebua ame aɖewo be wonye ame nyuiwo, ɖewo be wonye ame baɖawo—eye menɔa klalo be matu nu kple ame siwo mebuna be wonye ame baɖawo. Gake Biblia sɔsrɔ̃ kpe ɖe ŋunye medzudzɔ fuléle amewo. Fifia, abe Kristotɔ ene la, medzea agbagba lɔ̃a ame sia ame. (Mateo 5:44) Mɔ siwo nu meɖea lɔlɔ̃ sia fiana le dometɔ ɖekae nye Mawu Fiaɖufea ŋuti nya nyuia gbɔgblɔ na amewo. Dzidzɔe wònye nam be mele gome kpɔm le dɔ nyui sia si le kpekpem ɖe amewo ŋu be ŋutifafa, dzidzɔ, kple mɔkpɔkpɔ vavã nasu wo si la me.
Nye susu me dze akɔ anyi azɔ le esi menya be Yehowa koe ate ŋu aɖɔ nuwo ɖo ta. Meka ɖe edzi be esi eyae nye Wɔla la ta la, maɖe mɔ amegbetɔwo nayi edzi asẽ ŋuta le lãwo kple wo nɔvi amegbetɔwo ŋu alo agblẽ míafe anyigba dzeani sia dome gbeɖe o. Ke boŋ etefe madidi o, ato efe Fiaɖufea dzi aɖɔ nu sia nu ɖo. (Yesaya 11:1-9) Dzidzɔ gã aɖe ŋutɔe wònye nam be menya nyatefenya siawo hele kpekpem ɖe ame bubuwo ŋu be woawo hã woaxɔ edzi ase. Fifia nyemegasena le ɖokuinye me be ele be matrɔ xexea me o.


text:
Bibliasɔsrɔ̃ Ƒe Dɔwɔnuwo
Bibliasɔsrɔ̃ fe dɔwɔnu siawo kple nu vovovo siwo le akpa sia ate ŋu akpe ɖe ŋuwò nàsrɔ̃ Biblia ɖe ɖoɖo nu le mɔ si ado dzidzɔ na wò ahatu wò ɖo nu.
NYA NYUI SI TSO MAWU GBƆ!
Ðe Ŋkɔ Le Mawu Sia?
Bubuŋkɔ geɖe le Mawu si, wo dometɔ aɖewoe nye Ŋusẽkatãtɔ, Wɔla kple Afetɔ. Video sia ɖee fia be Mawu fe ŋkɔ ŋutɔŋutɔ dze le Biblia me zi 7,000 kple edzivɔwo.
NYA NYUI SI TSO MAWU GBƆ!
Ðe Ŋkɔ Le Mawu Sia?
Bubuŋkɔ geɖe le Mawu si, wo dometɔ aɖewoe nye Ŋusẽkatãtɔ, Wɔla kple Afetɔ. Video sia ɖee fia be Mawu fe ŋkɔ ŋutɔŋutɔ dze le Biblia me zi 7,000 kple edzivɔwo.
Na Mía Dometɔ Ðeka Nava Srɔ̃ Nu Kpli Wò
Nu Ka Tae Wònyo Be Nàsrɔ̃ Biblia?
Biblia na ame miliɔn geɖe le xexea me godoo le ŋuɖoɖowo kpɔm na agbemebiabia veviwo. Àdi be yeanɔ wo domea?
Aleke Míewɔa Biblia-nusɔsrɔ̃e?
Wonya Yehowa Ðasefowo le xexea me godoo be wosrɔ̃a Biblia kple amewo femaxee. Kpɔ ale si wowɔnɛ ɖa.
Bia Be Míava Srɔ̃ Biblia Kpli Wò Femaxee
Bia be míava srɔ̃ kpli wò femaxee le tefe kple game si asɔ na wò.
Na Míafe Biblia Sɔsrɔ̃ Kple Amewo Femaxee Ƒe Mɔnuwo Naɖe Vi Na Wò
Video Me Nusɔsrɔ̃wo
Nusrɔ̃gbalẽviwo
Nusrɔ̃gbalẽwo
Va Srɔ̃ Nu Le Míafe Kpekpewo Me
Yehowa Ðasefowo Ƒe Hame Ƒe Kpekpewo
Xlẽ nu tso afi siwo míekpena le kple ale si míesubɔnae la ŋu.
Nu Kawoe Yia Edzi Le Fiaɖufe Akpata Me?
Wò ŋutɔ va kpɔ nu siwo yia edzi le wo me ɖa.
Numekukutsofe Bubuwo
JW Library
Xlẽ Xexe Yeye Gɔmeɖeɖe Biblia eye nàsrɔ̃e. Tsɔ Biblia vovovowo me nyawo sɔ kple wo nɔewo.
Internet Dzi Agbalẽdzraɖofe
Di Biblia me nyatiwo le Yehowa Ɖasefowo fe agbalẽwo me le Internet dzi.


text:
Internet Dzi JW Nyakakadɔwɔfe
JW Nyakakadɔwɔfe nye internet dzi television si doa ŋusẽ ame fe mawusubɔsubɔ eye edzinuwo sɔ na fomewo. Kpɔ ha bubu siwo wodzi da ɖe JW Nyakakadɔwɔfe la kple video siwo le jw.org nyatakakadzraɖofea dometɔ aɖewo. Kpɔ Video Ƒotsiãɖenuwo, video siawo nɔa fofom gafofo 24 gbe sia gbe, eye wò ŋutɔ hã àte ŋu atia video ɖe sia ɖe si nèdi be yeafo le ŋkekea fe ɣeyiɣi ɖe sia ɖe me le akpa si nye Video Si Nèdi. Yi akpa si nye Odio ne nàse ha vovovowo, dramawo, Biblia xexlẽ fe dramawo kple nu bubu geɖewo.
Kpɔ nu siawo le wò kɔmpiuta, tablɛt alo asitelefon deŋgɔ dzi le tv.jw.org alo zã Roku dɔwɔnu nàtsɔ akpɔ wo le wò ŋutɔ wò television dzi.
LE AKPA SIA
Ale Si Nàkpɔ Video Ƒotsiãɖenuwo Le TV.JW.ORG
Srɔ̃ ale si nàkpɔ video fotsiãɖenuwo le kɔmpiuta, tablɛt kple asitelefon dzi. Eye kpɔ ale si nàtia videowo fe hatsotso bubu le kɔmpiuta, tablɛt alo asitelefon dzi kple ale si nàkpɔ nu siwo le hatsotsowo fe ɖoɖowɔɖi la me hã.
Ale Si Nàkpɔ Video Si Nèdi Le TV.JW.ORG
Kpɔ video siwo wodo bobloe ɣesiaɣi. Di video aɖe nàke ɖe eŋu, fo videoa—tɔe, na wòayi megbe alo ŋgɔgbe. Ƒo video siwo katã le fufofo aɖe me.
Ale Si Nàse Odiowo Le TV.JW.ORG
Se Biblia xexlẽ fe dramawo kple hawo. Ƒo odio ɖeka alo esiwo le fufofo ɖeka blibo me.
Wò Kɔmpiuta, Tablɛt Alo Asitelefon Ƒe Tiatiawɔfea Zazã
Tia video fe kɔ̀kɔme si nèdi, tiae be emenyawo nèdze alo womegadze o kple video fotsiãɖenuwo fe hatsotso si nèdi be yeakpɔ.
Nya Siwo Amewo Biana Edziedzi—JW Broadcasting (Le Internet Dzi)
Kpɔ nya siwo amewo biana edziedzi la fe ŋuɖoɖowo.


text:
Nu Kae Nye Tsitretsitsi La?
Ale si Biblia ɖo eŋui
Nya si gɔme woɖe le Biblia me be “tsitretsitsi” la, tso Helagbe me nya a·naʹsta·sis, me. Nya sia gɔmee nye “fɔfɔ ɖe tsitre” alo “tsotso ɖe tsitrenu ake.” Ame si wofɔ ɖe tsitre la fɔna tso ku me gava nɔa agbe ake abe ale si wònɔe tsã ene.
Togbɔ be nya “tsitretsitsi” medze le Hebri Ŋɔŋlɔawo, si amewo lɔ̃a yɔyɔ be Nubabla Xoxoa me o hã la, nufiafia sia dze le eme. Le kpɔɖeŋu me, Yehowa do ŋugbe to nyagblɔɖila Hosea dzi be: “Maɖe wo le Tsiẽfe si me; magbugbɔ wo axɔ le ku si me.”—Hosea 13:14; Hiob 14:13-15; Yesaya 26:19; Daniel 12:2, 13.
Afi kae ame siwo woafɔ ɖe tsitre la anɔ? Woafɔ ame aɖewo be woava ɖu fia kple Kristo le dzifo. (2 Korintotɔwo 5:1; Nyaɖeɖefia 5:9, 10) Biblia yɔ tsitretsitsi sia be “tsitretsitsi gbãtɔ” kple “tsitretsitsi si ado ŋgɔ” eye nya siawo fia be tsitretsitsi bubu akplɔ esia ɖo. (Nyaɖeɖefia 20:6; Filipitɔwo 3:11) Le tsitretsitsi si akplɔe ɖo me la, woafɔ amewo woava nɔ anyigba dzi, tsitretsitsi sia mee ame akpa gãtɔ akpɔ gome le.
Aleke woafɔ amewo ɖe tsitree? Mawu na ŋusẽ Yesu be wòafɔ ame kukuwo ɖe tsitre. (Yohanes 11:25) Yesu afɔ “ame siwo katã le ŋkuɖodziyɔdowo me la” ɖe tsitre, wo dometɔ ɖe sia ɖe kple efe nɔnɔme, amenyenye kple nutefekpɔkpɔwo. (Yohanes 5:28, 29) Woana gbɔgbɔŋutilã ame siwo woafɔ ɖe tsitre be woanɔ agbe le dzifo. Le ame siwo woafɔ ɖe tsitre be woanɔ agbe le anyigba dzi gome la, woana amegbetɔŋutilã wo eye woanɔ lãmesẽ blibo me.—Yesaya 33:24; 35:5, 6; 1 Korintotɔwo 15:42-44, 50.
Ame kawoe woafɔ ɖe tsitre? Biblia gblɔ be “tsitretsitsi li na ame dzɔdzɔewo kple ame madzɔmadzɔwo siaa.” (Dɔwɔwɔwo 24:15) Ame dzɔdzɔe siawo dometɔ aɖewoe nye nutefewɔla siwo nye Noa, Sara kple Abraham. (1 Mose 6:9; Hebritɔwo 11:11; Yakobo 2:21) Ame madzɔmadzɔawo dometɔ aɖewoe nye ame siwo menɔ agbe ɖe Mawu fe sewo nu o le esi mɔnukpɔkpɔ mesu wo si wosrɔ̃ nu tso wo ŋu hewɔ wo dzi o ta.
Gake womafɔ ame siwo vɔ̃ɖi ale gbegbe be tɔtrɔ megale wo ŋu o la ya ɖe tsitre o. Ne ame siawo ku la, efia be wotsrɔ̃ gbidii eye tsitretsitsi fe mɔkpɔkpɔ aɖeke megali na wo o.
Ɣekaɣie woafɔ ame kukuwo ɖe tsitre? Biblia gblɔ be woafɔ ame siwo ayi dzifo la ɖe tsitre le Kristo fe anyinɔɣi si dze egɔme tso 1914 me. (1 Korintotɔwo 15:21-23) Woafɔ ame siwo anɔ anyigba dzi le Yesu Kristo fe Ƒe Akpe Ðeka Dziɖuɖua me, esime anyigba katã azu paradiso.—Luka 23:43; Nyaɖeɖefia 20:6, 12, 13.
Nu ka tae susu le eme be míaxɔ tsitretsitsia dzi ase? Biblia fo nu tso ame asieke aɖewo siwo wofɔ ɖe tsitre la fe tsitretsitsi ŋu tsitotsito. (1 Fiawo 17:17-24; 2 Fiawo 4:32-37; 13:20, 21; Luka 7:11-17; 8:40-56; Yohanes 11:38-44; Dɔwɔwɔwo 9:36-42; 20:7-12; 1 Korintotɔwo 15:3-6) Ale si Yesu fɔ Lazaro ɖe tsitre ya gaɖe dzesi ŋutɔ, elabe Lazaro ku ŋkeke ene hafi wòfɔe, eye Yesu wɔ nukunu sia le ame gbogbo aɖewo ŋkume. (Yohanes 11:39, 42) Ame siwo tsi tsitre ɖe Yesu ŋu gɔ̃ hã mate ŋu agblɔ be womefɔ Lazaro o, eya ta woɖo nugbe be yewoawu Yesu kple Lazaro siaa.
Biblia ɖee fia be ŋusẽ le Mawu si be wòafɔ ame kukuwo eye wòdi vevie hã. Ezãa efe ŋusẽ triakɔ la tsɔ léa ame siwo katã wòafɔ ɖe tsitre la dometɔ ɖe sia ɖe ŋuti nyatakakawo ɖe efe susu si seɖofe meli na o la me. (Hiob 37:23; Mateo 10:30; Luka 20:37, 38) Mawu ate ŋu afɔ ame kukuwo ɖe tsitre eye edi vevie be yeawɔe hã! Biblia gblɔ tso Mawu ŋu ku ɖe tsitretsitsi si le ŋgɔ gbɔna la ŋu be: “Wò asinudɔwɔwɔ fe nu le dzrowòm vevie.”—Hiob 14:15.
Alakpanya siwo amewo gblɔna tso tsitretsitsia ŋu
Nyakpakpa: Tsitretsitsia nye ŋutilã kple luʋɔ la fe ɖekawɔwɔ ake.
Nyatefea: Biblia fia nu be ame blibo lae nye luʋɔ la, eye amegbetɔ fe akpa aɖeke meyia agbenɔnɔ dzi le ŋutilã fe ku megbe o. (1 Mose 2:7, etenuŋɔŋlɔ; Ezekiel 18:4) Menye ɖe ame si wofɔ ɖe tsitre lae gbugbɔ va wɔ ɖeka kple efe luʋɔ la o, ke boŋ wogbugbɔ wɔe wòzu luʋɔ gbagbe.
Nyakpakpa: Woafɔ ame aɖewo ɖe tsitre eye woagatsrɔ̃ wo enumake.
Nyatefea: Biblia gblɔ be “ame siwo wɔ nu vlowo la” tɔ gome anye “ʋɔnudɔdrɔ̃ fe tsitretsitsi.” (Yohanes 5:29) Gake nu siwo woawɔ ne wofɔ wo ɖe tsitre megbe la dzie woanɔ te ɖo adrɔ̃ ʋɔnu wo, ke menye nu siwo wowɔ do ŋgɔ na wo fɔfɔ ɖe tsitre o. Yesu gblɔ be: “Ame kukuwo ase Mawu fe Vi la fe gbe, eye ame siwo ɖo to la anɔ agbe.” (Yohanes 5:25) Woaŋlɔ ame siwo ‘ɖo to’ nu siwo wosrɔ̃ le wofe tsitretsitsia megbe la fe ŋkɔwo ɖe “agbegbalẽ” la me.—Nyaɖeɖefia 20:12, 13.
Nyakpakpa: Ne wofɔ ame ɖe tsitre la, ŋutilã si tututu nɔ eŋu hafi wòku la ke koe anɔ eŋu.
Nyatefea: Anɔ eme godoo be ne ame ku la, efe ŋutilã anyunyɔ.—Nyagblɔla 3:19, 20.
Srɔ̃ Nu Geɖe Wu
Nuka Tututue Nye Biblia fe Nufiafia?
Mɔkpɔkpɔ Vavã si Li na Wò Ame Vevi Siwo Ku
Ame vevi aɖewo ku na wò kpɔa? Ðe míagate ŋu akpɔ wo akea? Srɔ̃ nu si Biblia fia tso tsitretsitsia ŋu.


text:
AKPA 3
Lé Agbe Lɔ Nɔ Le Paradiso Mɛɔ?
Yehowa na enu nywi sugbɔ Adamu koɖo Ɛva. Gɔnmɛjeje Wema 1:28
Yehowa wa nyɔnu ŋkɔtɔ, woyɔɛ mɔ Ɛva. Ésɔ na Adamu nɔ anyi ashiɛ.—Gɔnmɛjeje Wema 2:21, 22.
Yehowa wa wo yí wole blebu le susu mɛ koɖo le lanmɛ. Afɛn ɖekpokpui dele wo nu o.
Edɛn kpa, Paradiso mɛ yí nyi Adamu koɖo Ɛva nɔxu. Ényi afi nywi ɖeka. Etɔsasa, acikusɛnsɛnciwo koɖo elanwo le ekpa lɔ mɛ.
Yehowa xonɔ nuxu nɔ Adamu koɖo Ɛva; Ékplanɔ ’nu wo. Nɔ wose ’tonu ni saɔ woanɔ agbe tɛgbɛɛ le nyigban ji.
Mawu do ’se mɔ wodaɖu acikusɛnsɛn nɔ aci ɖeka o. Gɔnmɛjeje Wema 2:16, 17
Yehowa do ’se nɔ Adamu koɖo Ɛva mɔ woŋgbeɖu acikusɛnsɛn ɖeka le ekpa lɔ mɛ o. Nɔ woɖuiɔ woaku.
Mawudɔla ɖeka va fɔn egu do Mawu ji. Mawudɔla vwin lɔ yí woyɔnɔ mɔ Satana Legba.
Satana deji mɔ Adamu koɖo Ɛva awa do Yehowa se lɔ ji o. Eyí taɖo ézan edan ɖeka yí sɔ xo nuxu nɔ Ɛva mɔ nɔ yiɖu acikusɛnsɛn lɔɔ, yidaku o, vɔ yɛanɔ shigbe mɔ Mawu ’nɛ. Le nyɔnɔnwi mɛɔ ŋsú aditi yí ékan.—Gɔnmɛjeje Wema 3:1-5.


text:
Nu Ka Tae Woyɔ Yesu Be Mawu Ƒe Vi?
Ale si Biblia ɖo eŋui
Mawu meɖe nyɔnu ŋutɔŋutɔ si dzia viwo nɛ o. Gake eyae nye nu gbagbewo katã Wɔla. (Nyaɖeɖefia 4:11) Eya ŋuti woyɔ Adam, amegbetɔ gbãtɔ si Mawu wɔ la, be “
Mawu fe vi” ɖo. (Luka 3:38) Nenema ke Biblia gblɔ be Mawue wɔ Yesu. Ema tae woyɔ Yesu hã be “
Mawu fe Vi” ɖo. (Yohanes 1:49)
Mawu wɔ Yesu hafi va wɔ Adam. Apostolo Paulo gblɔ tso Yesu ŋu be: “
Eyae nye Mawu makpɔmakpɔ la fe nɔnɔme, nuwɔwɔwo katã fe ŋgɔgbevi la.” (Kolosetɔwo 1:15) Yesu dze agbenɔnɔ gɔme xoxoxo hafi wova dzii ɖe lãnuɖunu me le Betlexem. Le nyatefe me la, Biblia gblɔ be Yesu “
dzɔɣi tso tititi le gbe aɖe gbe ʋĩ ke.” (Mixa 5:1) Yesu, ame si nye Mawu fe Vi gbãtɔ, nye gbɔgbɔmenuwɔwɔ le dzifo hafi wova dzii wònye amegbetɔ nɔ anyigba dzi. Yesu ŋutɔ gblɔ be: “
Meɖi tso dzifo va.”—Yohanes 6:38; 8:23.
Srɔ̃ Nu Geɖe Wu
GBETAKPƆXƆ
Nu Ka Tae Mawu Dɔ Yesu Ðe Anyigba Dzi Ðo?
Learn why Jesus came to the earth and how we still benefit today.


text:
TA WUIADE
Tiae Be Yeasubɔ Mawu
1, 2. Nya kae wòle be nàbia ɖokuiwò, eye nu ka tae wòle vevie?
ÈSRƆ̃E le Biblia me be ame geɖe siwo gblɔna be yewosubɔa Mawu la wɔa nu siwo Mawu lé fui alo fiaa nu mawo amewo. (2 Korintotɔwo 6:17) Esia tae Yehowa de se na mí be míado le “Babilon Gã” si nye alakpasubɔsubɔ la me. (Nyaɖeɖefia 18:2, 4) Nu kae nàwɔ? Ele be mía dometɔ ɖe sia ɖe natia nu si wòawɔ, eye ele be míabia mía ɖokui be, ‘Ðe medi be masubɔ Mawu le mɔ si nu wòdii la nua, alo ɖe mayi edzi anɔ subɔm abe ale si ko mele ewɔm xoxo enea?’
2 Ne èdo le alakpasubɔsubɔha me alo ŋlɔ agbalẽ na wo be yedo le wo me vɔ la, ke enyo ŋutɔ. Gake ate ŋu anye be le ememe la, ègakpɔa dzidzɔ ɖe alakpasubɔsubɔhawo fe nuwɔna alo kɔnu aɖewo ŋu kokoko. Na míadzro nuwɔna kple kɔnu siawo dometɔ aɖewo me eye míakpɔ nu si tae wòle vevie be míabu wo abe ale si Mawu bua woe ene.
LEGBAWO, NƆNƆMEWƆWƆWO KPLE TƆGBUI KUKUWO SUBƆSUBƆ
3. (a) Nu ka tae wòate ŋu asesẽ na ame aɖewo be woadzudzɔ nɔnɔmewɔwɔwo zazã le wofe tadedeagu me? (b) Nya kae Biblia gblɔ tso nɔnɔmewɔwɔwo zazã le Mawu subɔsubɔ me ŋu?
3 Legbawo, nɔnɔmewɔwɔwo, voduwo kple trɔ̃xɔwo le ame aɖewo fe afe me siwo wozãna tsɔ subɔa Mawui fe geɖe. Ne aleae wòle le gowòme la, awɔ moya na wò alo awɔ na wò gɔ̃ hã be manya wɔ be woasubɔ Mawu nu siawo manɔmee o. Gake ɖo ŋku edzi be Yehowae fiaa ale si wòle be míasubɔe la mí. Eye Biblia gblɔe eme kɔ fãa be Yehowa medi be míazã legbawo kple nɔnɔmetatawo le Mawu subɔsubɔ me o.—Xlẽ 2 Mose 20:4, 5; Psalmo 115:4-8; Yesaya 42:8; 1 Yohanes 5:21.
4. (a) Nu ka tae mele be míasubɔ mía tɔgbui kukuwo o? (b) Nu ka tae Yehowa de se na efe amewo be womegatee kpɔ be yewoafo nu kple kukuawo o?
4 Ame aɖewo tea ŋu zãa wofe ɣeyiɣi kple ŋusẽ geɖe be yewoadze yewo tɔgbui kukuwo ŋu. Wosubɔa wo gɔ̃ hã. Gake míesrɔ̃e va yi be kukuawo mate ŋu akpe ɖe mía ŋu alo awɔ nu vevi mí o. Womele agbe le afi aɖeke o. Le nyatefe me la, enye afɔku be míadze agbagba be míado ka kpli wo, elabena gbɔgbɔ vɔ̃wo gbɔe gbedeasi ɖe sia ɖe si adze abe míafe fometɔ kukua gbɔe wòtso ene la tsona. Esia tae Yehowa de se na Israel-viwo be womegatee kpɔ be yewoafo nu kple kukuawo alo afo wo ɖokuiwo ɖe gbɔgbɔ vɔ̃wo subɔsubɔ me o.—5 Mose 18:10-12; kpɔ Dzesidenya 26 kple 31.
5. Nu kae ate ŋu akpe ɖe ŋuwò nàdzudzɔ nɔnɔmewɔwɔwo zazã le Mawu subɔsubɔ me alo nàdzudzɔ tɔgbui kukuwo subɔsubɔ?
5 Nu kae ate ŋu akpe ɖe ŋuwò nàdzudzɔ legbawo kple nɔnɔmewɔwɔwo zazã le Mawu subɔsubɔ me alo nàdzudzɔ tɔgbui kukuwo subɔsubɔ? Ele be nàxlẽ Biblia ahade ŋugble tso ale si Yehowa bua nu siawoe la ŋu nyuie. Ebua nu siawo be wonye ‘ŋunyɔnuwo.’ (5 Mose 27:15) Do gbe ɖa na Yehowa gbe sia gbe be wòakpe ɖe ŋuwò nàbu nuwo abe ale si wòbua woe ene eye wòakpe ɖe ŋuwò nàsubɔe abe ale si wòdii ene. (Yesaya 55:9) Àte ŋu aka ɖe edzi be Yehowa ana ŋusẽ si nèhiã atsɔ aɖe nu sia nu si do ka kple alakpasubɔsubɔ la ɖa le wò agbe me.
ÐE WÒLE BE MÍAÐU KRISTMAS ƑE AZÃ LA?
6. Nu ka tae wotiae be woanɔ Yesu fe dzigbezã ɖum le December 25 lia dzi?
6 Azã siwo xɔ ŋkɔ wu le xexea me la dometɔ ɖekae nye Kristmas, eye ame geɖe susuna be Yesu fe dzigbezãe woɖuna le azã ma ɖuɣi. Gake le nyatefe me la, Kristmas do ka kple alakpasubɔsubɔ. Numekugbalẽ aɖe gblɔ be Romatɔ trɔ̃subɔlawoe ɖua ɣe fe dzigbezã le December 25 lia dzi. Subɔsubɔhakplɔlawo di be ame geɖe nazu Kristotɔwo. Eya ta togbɔ be menye December 25 lia dzie wodzi Yesu le o hã la, wotiae be yewoanɔ Yesu fe dzigbezã ɖum le ŋkeke ma dzi. (Luka 2:8-12) Yesu fe nusrɔ̃lawo meɖu Kristmas o. Numekugbalẽ aɖe gblɔ be, le fe 200 siwo kplɔ Yesu dzidzi ɖo me la, “ame aɖeke menya gbe si gbe tututu wodzi Yesu o eye ame ʋɛ aɖewo koe tsi dzi ɖe esia nyanya ŋu.” (Nu Goglowo Ƒe Dzɔtsofe Kɔkɔe, ele yevugbe me) Yesu dzo le anyigba dzi fe alafa geɖe megbe hafi wova te Kristmas-ɖuɖu.
7. Nu ka tae Kristotɔ vavãwo meɖua Kristmas o?
7 Ame geɖe nyae be trɔ̃subɔsubɔ mee Kristmas-ɖuɖu kple eŋutikɔnuwo abe kplɔ̃ɖoɖo kple nunana ame nɔewo dzɔ tso. Le kpɔɖeŋu me, wode se ɣeaɖeɣi le Britain kple Amerika fe akpa aɖewo be ame aɖeke megaɖu Kristmas o, elabena edzɔ tso trɔ̃subɔsubɔ me. Ne ame aɖe ɖui la, wohea to nɛ. Gake amewo gava te Kristmas-ɖuɖu ake. Nu ka tae Kristotɔ vavãwo meɖua Kristmas o? Elabena wodina be yewoadze Mawu ŋu le nu sia nu me.
ÐE WÒLE BE MÍAÐU DZIGBEZÃ?
8, 9. Nu ka tae Kristotɔ gbãtɔwo meɖua dzigbezã o?
8 Azã xɔŋkɔ bubu si amewo ɖunae nye dzigbezã. Ðe wòle be Kristotɔwo naɖu dzigbezã? Ame siwo mesubɔa Yehowa o lae ɖu dzigbezã siwo ŋu wofo nu tsoe le Biblia me. (1 Mose 40:20; Marko 6:21) Woɖua dzigbezãwo tsɔ dea bubu alakpamawuwo ŋu. Esia tae Kristotɔ gbãtɔwo “bua dzigbezãɖuɖu ɖe sia ɖe be enye trɔ̃kɔnu.”—The World Book Encyclopedia.
9 Blema Romatɔwo kple Helatɔwo xɔe se be gbɔgbɔ aɖe kpɔa ame ɖe sia ɖe fe dzidzi tefe eye gbɔgbɔ sia kpɔa eta le efe agbenɔɣi. Agbalẽ aɖe gblɔ be: “Ƒomedodo wɔnuku aɖe va nɔa gbɔgbɔ sia kple mawu si fe dzigbeŋkeke dzi wodzi amea le la dome.”—Dzigbezãɖuɖu Ƒe Ŋutinya (ele yevugbe me).
10. Nu ka tae Kristotɔwo meɖua dzigbezã egbea o?
10 Èsusu be Yehowa da asi ɖe azãɖuɖu siwo do ka kple alakpasubɔsubɔ dzia? (Yesaya 65:11, 12) Kura o. Esia tae míeɖua dzigbezã alo azã siwo katã do ka kple alakpasubɔsubɔ o.
ÐE NYA SIA LE VEVIEA?
11. Nu ka tae ame aɖewo ɖua azãwo? Nu kae wòle be wòanɔ vevie na wò?
11 Ame aɖewo nyae be trɔ̃subɔsubɔ mee Kristmas kple azã bubuwo dzɔ tso, gake wogaɖua azã siawo kokoko. Wobunɛ be mɔnukpɔkpɔ nyui aɖe si sua ame si be wòakpɔ vovo ɖe efe fometɔwo ŋu koe azãɖuɣiwo nye. Aleae wò hã nèbunɛa? Menye nu gbegblẽ be ame nadi be yeakpɔ vovo ɖe yefe fometɔwo ŋu o. Yehowae ɖo fomea anyi, eya ta edi be mí kple míafe fometɔwo dome nanɔ nyuie. (Efesotɔwo 3:14, 15) Gake ele be ale si míanɔ fomedodo nyui me kple Yehowa nanɔ vevie na mí wu, ke menye be míaɖu alakpasubɔsubɔhawo fe azãwo kple susu be míadze míafe fometɔwo ŋu o. Esia tae apostolo Paulo gblɔ be: “Midze agbagba ɖe sia ɖe be nu siwo miewɔna la nadze Afetɔ la ŋu.”—Efesotɔwo 5:10.
12. Nu kae ana be Yehowa makpɔ ŋudzedze ɖe azãɖuɖu aɖe ŋu o?
12 Ame geɖewo buna be afi siwo azã siawo dzɔ tso mele vevie o, gake menye nenemae Yehowa ya bunɛ o. Mekpɔa ŋudzedze ɖe azãɖuɖu siwo dzɔ tso alakpasubɔsubɔ me alo doa amegbetɔwo alo dukɔwo fe dzesiwo ɖe ŋgɔ la ŋu o. Le kpɔɖeŋu me, Egiptetɔwo ɖua azã geɖewo na wofe alakpamawuwo. Esi Israel-viwo ʋu dzo le Egipte megbe la, woɖu Egiptetɔwo fe trɔ̃zã aɖe hegblɔ be “míaɖu azã na Yehowa.” Gake Yehowa he to na wo le nu sia ta. (2 Mose 32:2-10) Abe ale si nyagblɔɖila Yesaya gblɔ ene la, mele be míaka “asi nu makɔmakɔ aɖeke ŋu o!”—Xlẽ Yesaya 52:11.
WƆ NU ÐE AMEWO ŊU TUFAFATƆE
13. Biabia kawoe ate ŋu ava susu me na wò ne ètso nya me be yemaɖu azã aɖe o?
13 Ne ètso nya me be yemagaɖu azã aɖe o la, ɖewohĩ nyabiase geɖewo ava susu me na wò. Le kpɔɖeŋu me, àbia be: Nu kae mawɔ ne nye dɔwɔhatiwo biam be nu ka tae nyemeɖua Kristmas o? Nu kae mawɔ ne ame aɖe na Kristmas fe nunanam? Nu kae mawɔ ne srɔ̃nye di be maɖu azã aɖe? Aleke makpe ɖe vinyewo ŋu be womagalé blanui le esi womeɖu dzigbezã alo azã bubu aɖe o ta?
14, 15. Nu kae nàwɔ ne ame aɖe do fegbe na wò alo na nu wò le azãɖuɣi?
14 Ele vevie be wò ŋutɔ nàbu tame nyuie anya ale si nàɖo nya ŋu na amewo le nɔnɔme ɖe sia ɖe me. Le kpɔɖeŋu me, ne amewo do fegbe na wò la, mele be nàzi kpi kpɔ wo o. Àte ŋu aɖo eŋu ko be: “Akpe.” Gake ne èkpɔe be amea di be yeanya nu geɖe tso nu si tae mèɖua azãa o ŋu la, àte ŋu atiae be yeaɖe nu me nɛ. Ke hã, wɔe le tufafa, ŋuɖɔɖo kple ameŋububu me ɣesiaɣi. Biblia gblɔ be: “Mina miafe nya nadze to ɣesiaɣi, eye dze nanɔ eme, ne mianya ale si wòdze be miaɖo nya ŋu na ame sia ame.” (Kolosetɔwo 4:6) Ðewohĩ àte ŋu aɖe eme na amea be yekpɔa vovo ɖe amewo ŋu eye yelɔ̃a nunana ame hã, gake ɖeko yemedi be yeawɔ esia le azã siawo ɖuɣi o.
15 Nu kae nàwɔ ne ame aɖe na nane wò le azãɖuɣi? Biblia mede se gbogbowo na mí ku ɖe esia ŋu o, gake egblɔ be ele be míana dzitsinya nyui nanɔ mía si. (1 Timoteo 1:18, 19) Ðewohĩ ame si le nua nam wò la menya be mèɖua azã ma o. Alo amea ate ŋu agblɔ be: “Menya be mèɖua azã sia o, gake medi godoo be mana nu sia wò.” Le go eveawo siaa me la, àte ŋu atiae be yeaxɔe loo alo yemaxɔe o. Gake nu ka kee nèɖatia be yeawɔ o, ele be nàkpɔ egbɔ be dzitsinya nyui kpɔtɔ le ye si. Mímadi be míawɔ naneke si agblẽ mí kple Yehowa dome o.
ALE SI NÀWƆ NU KPLE ƑOWÒMETƆWO
16. Nu kae wòle be nàwɔ ne fowòmetɔwo di be nàɖu azã aɖe kpli yewo?
16 Nu kae nàwɔ ne fowòmetɔwo be nàɖu azã aɖe kpli yewo? Mehiã be nàhe nya kpli wo o. Ðo ŋku edzi be wokpɔ mɔ awɔ nu si wodi. Fa tu eye nàde bubu wofe tiatiawo ŋu abe ale si ko nàdi be woawɔ ɖe ye ŋu ene. (Xlẽ Mateo 7:12.) Gake nu kae nàwɔ ne fowòmetɔwo di be nànɔ yewo dome le azãɖuɣi? Hafi nàtso nya me le nu si nàwɔ ŋu la, do gbe ɖa na Yehowa be wòakpe ɖe ye ŋu yeatso nya me le mɔ nyuitɔ nu. Bu nɔnɔmea ŋu, eye nàku nu me tso eŋu. Ðo ŋku edzi be, èdi be yeadze Yehowa ŋu ɣesiaɣi.
17. Nu kawoe nàwɔ atsɔ akpe ɖe viwòwo ŋu be womagase le wo ɖokuiwo me be nu le yewo ŋu tom o ne wokpɔ amewo le azã ɖum?
17 Nu kawoe nàwɔ atsɔ akpe ɖe viwòwo ŋu be womagase le wo ɖokuiwo me be nu le yewo ŋu tom o ne wokpɔ amewo le azã ɖum? Àte ŋu anɔ wɔna tɔxɛ aɖewo wɔm na wo ɣeaɖewoɣi. Àte ŋu anɔ nanewo nam wo le vo me hã. Eye nu nyuitɔ siwo nàte ŋu ana viwòwo la dometɔ aɖewoe nye be nàlɔ̃ wo ahakpɔ vovo ɖe wo ŋu.
NƆ AGBE ÐE SUBƆSUBƆ VAVÃ NU
18. Nu ka tae wòle be míade Kristotɔwo fe kpekpewo?
18 Ne míedi be míafe nu nadze Yehowa ŋu la, ele be míado le alakpasubɔsubɔ me ahadzudzɔ gomekpɔkpɔ le efe kɔnuwo kple azãɖuɖuwo me. Gake ehiã hã be míanɔ agbe ɖe subɔsubɔ vavã nu. Aleke míawɔ esiae? Mɔ ɖekae nye be míanɔ Kristotɔwo fe kpekpewo dem edziedzi. (Xlẽ Hebritɔwo 10:24, 25.) Kpekpeawo nye subɔsubɔ vavãtɔ fe akpa vevi aɖe. (Psalmo 22:22; 122:1) Míedea dzi fo na mía nɔewo le kpekpe siawo me.—Romatɔwo 1:12.
19. Nu ka tae wòle vevie be nàgblɔ Biblia me nyatefe si nèsrɔ̃ la na amewo?
19 Subɔsubɔ vavãtɔ fe akpa bubu aɖe hãe nye be míagblɔ nu siwo míesrɔ̃na le Biblia me la na amewo. Nu vɔ̃ɖi siwo le edzi yim le xexea me la tena ɖe ame geɖe dzi. Ðewohĩ ènya ame aɖe alea. Gblɔ etsɔmemɔkpɔkpɔ wɔnuku si su asiwò la nɛ. Ne èle Kristotɔwo fe kpekpeawo dem eye nèle Biblia me nyatefea gblɔm na amewo la, àkpɔe be megadzroa ye kura be yeagakpɔ gome le alakpasubɔsubɔhawo kpli wofe kɔnuwo me o. Ka ɖe edzi be ne ètiae be yeasubɔ Yehowa le mɔ nyuitɔ nu la, dzi adzɔ wò eye Yehowa ayra wò geɖe.—Malaki 3:10.


text:
Afi Kae Míakpɔ Ŋuɖoɖo Na Agbe Me Biabia Vevitɔwo Le?
Ðe nàgblɔ be míakpɔe le . . .
suku fe nusɔsrɔ̃wo mea?
xexemenunya mea?
Biblia mea?
BIBLIA ŊLƆLA AÐE GBLƆ NA MAWU BE
“Fia nunyam . . . Wò nya . . . enye nyatefe.”
Ame miliɔn geɖewo le ŋuɖoɖoawo kpɔm le Biblia me.
Wò hã àdi be yeakpɔ ŋuɖoɖoawoa?
Míafe Internet nyatakakadzraɖofe si nye jw.org akpe ɖe ŋuwò.
XLẼ nu siawo le edzi
Nu siwo akpe ɖe fomewo ŋu
KPƆ video siwo wotu ɖe Biblia dzi
WƆ míafe agbalẽ siawo fe KƆPI
BIABIA VEVI SIAWO DOMETƆ KA ŊUE NÈTSIA DZI ÐO WU?
Àkpɔ ale si Biblia ɖo biabia siawo ŋui le jw.org/ee.
(Yi BIBLIA ƑE NUFIAFIAWO › BIBLIA ME BIABIAWO ƑE ŊUÐOÐOWO)


text:
Malaria
Asrã nye dɔleame si tso mu gbɔ na amegbetɔwo kple la bubuwo si tsoa parasitic protozoanwo (cell ɖeka fe nugbagbevi) na 'Plasmodium' gbɔ.[1] Malaria hea dzesiwo abe feva, ɖeɖiteameŋu, trutru and taɖuiwo vɛ. Le efe ŋusɛ̃ nu la, ehea ŋutigbale fufuu, lamedzetsiwo, ɖime alo ku.[2] Dzesi siawo dzea egɔme enuenu tso ŋkeke ewo yiɖe ŋkeke wuiatɔ le mu fe ameɖuɖu megbe. Dɔlele dzesiwo agatrɔ va le ɣletiwo megbe ne ame aɖe mexɔ dɔyɔyɔ blibo o.[1] Le amesiwo me dɔlelea vɔ le la, egbugbɔ lele nu mesena o. Dɔ malemale dziɖuɖu nɔnɔme sia dzona le ɣeyiyi abe ɣletiwo kple fewo me ne nye be malaria mega le ame o.[2]
Zi geɖee la, woxɔa dɔlele sia tso munɔ si ŋu dɔlelea le fe ameɖuɖu gbɔ'Anopheles' mosquito. Ameɖuɖu sia ɖea parasitewo tso mu fe ta me ɖe ame fe ʋu[1] me. Parasitewo zɔa yi na akla gbɔ afisi wotsina hedzi na ɖo. Plasmodium fe fome atɔ ateŋu ahe dɔlele ve eye amegbetɔwo ma ne.[2] Ame fe kuku geɖe tso P. falciparum with P. vivax, P. ovale gbɔ, eye P. malariae hea asrã siŋu ŋuse mele o la ve.[1][2] P. knowlesi fomewo mena dɔlele amegbetɔwo kabakaba o.[1] Wokpɔna malaria to ʋumedodo tso ʋu lewo, alo kple Asrã fe antigen kpɔkpɔ dodokpɔwo.[2] Wowɔ mɔnusiwo woaza 'polymerase chain reaction' atsɔ kpɔ parasite fe DNA , gake mebɔ ɖe afisiwo malaria bɔ le o elabena woxɔ asi eye womele bɔbɔe o.[3]
Woateŋu aɖekpɔtɔ dɔa fe lele to mu fe amemaɖumaɖu me le mudɔwo kple mutikewo zaza me, alo to mu fe dzidzi tsotsoɖa mɔnuwo dzi abe nugbagbeviwowuwu fe atikewo tsisisi kple tsimatsamatsawo fe ɖeɖeɖa.[2] Atikewɔwɔ na malaria nutsitsi fe mɔnuvovowo li asrã nutsitsi na mɔzɔla siwo yina afisi dɔlelea le. Enye didi be woaza atikea 'sulfadoxine'/pyrimethamine na vidziwo kple funɔwo le dzinuetɔ gbãtɔwo me fe fufɔfɔ le tefesiwo malaria bɔ ɖo. Togbɔ be ehia ha la, vaccine aɖeke meli o, gake agbagbadzedze na efe wɔwɔ le edzi yim.[1] Malaria fe atike si dzi woda asi ɖoe nye fufofo na asrãmɔxenu fe atikewo si me 'artemisinin' le.[1][2] Atikewɔwɔ evelia enye mefloquine, lumefantrine, alo sulfadoxine/pyrimethamine.[4] Woateŋu aza 'Quinine' kpeɖe 'doxycycline' ne artemisinin meli o.[4] Le tefe siwo dɔlelea bɔ ɖo la, ehia be woakpɔ malaria hafi woadze atike zaza me ɖe atike fe dɔmawɔmawɔ ta atike fe ŋuse dzi ɖe kpɔtɔ.Atikewo fe dɔmawɔmawɔ he malaria fe atikewɔwɔ geɖewo ve; le kpɔɖeŋu me, 'chloroquine'-resistant P. falciparum kaka yiɖe malaria nɔfe geɖewo, eye resistance na artemisinin va zu problem le Anyigbeɣedzefe Asia fe akpa aɖewo.[1]
Dɔlelea bɔ ɖe tropicwo kple tropicviwo nutome siwo te ɖe anyigbatitina la ŋu me.[2] Eɖewoe nye Sub-Saharan Africa, Asia, and Latin America. World Health Organization bui be le fe 2012 me la, malaria le ame million 207 . Le fema me la, dɔa wu ame abe tso 473,000 yi 789,000 ene siwodometɔ geɖe nye ɖeviwo tso Africa.[1] Malaria kple ahedada wodoa ka ɖeka eye wogblea nu le du fe ŋgɔyiyi ŋu.[5][6] Le Africa la, wobuibe egblea ga woade abe $12 billion USD le fe ɖeka me to efe dada , dɔmateŋuwɔwɔ kple nugbegble le tourism ŋu la me.[7]
Referensiwo[trɔ asi le eŋu | trɔ asi le etsofe ŋu]
- ↑ 1.0 1.1 1.2 1.3 1.4 1.5 1.6 1.7 1.8 "Malaria Fact sheet N°94". WHO. March 2014. Retrieved 28 August 2014.
- ↑ 2.0 2.1 2.2 2.3 2.4 2.5 2.6 2.7 Caraballo, Hector (May 2014). "Emergency Department Management Of Mosquito-Borne Illness: Malaria, Dengue, And West Nile Virus". Emergency Medicine Practice 16 (5).
- ↑ Nadjm B, Behrens RH (2012). "Malaria: An update for physicians". Infectious Disease Clinics of North America 26 (2): 243–59. PMID 22632637. doi:10.1016/j.idc.2012.03.010.
- ↑ 4.0 4.1 Organization, World Health (2010). Guidelines for the treatment of malaria (2nd ed. ed.). Geneva: World Health Organization. p. ix. ISBN 9789241547925.
- ↑ Gollin D, Zimmermann C (August 2007). Malaria: Disease Impacts and Long-Run Income Differences (PDF) (Report). Institute for the Study of Labor.
- ↑ Worrall E, Basu S, Hanson K (2005). "Is malaria a disease of poverty? A review of the literature". Tropical Health and Medicine 10 (10): 1047–59. PMID 16185240. doi:10.1111/j.1365-3156.2005.01476.x.
- ↑ Greenwood BM, Bojang K, Whitty CJ, Targett GA (2005). "Malaria". Lancet 365 (9469): 1487–98. PMID 15850634. doi:10.1016/S0140-6736(05)66420-3.


text:
Gɔmesese Kae Nɔa Xexlẽdzesiwo Si Le Biblia Me? Ðe Biblia Da Asi Ðe Xexlẽdzesifakaka Dzia?
Ale si Biblia ɖo eŋui
Zi geɖe la, xexlẽdzesi siwo le Biblia me la fiaa xexlẽdzesi ŋutɔŋutɔwo, gake ɣeaɖewoɣi la wozãa wo tsɔ fia nu bubuwo. Zi geɖe la, nya siwo fo xlã nya la ɖenɛ fiana nenye be ɖe wozãe wòfia nu bubu aɖe. Kpɔ xexlẽdzesi siwo wozã le Biblia me wofia nu bubuwo dometɔ aɖewo ɖa:
1 Ðekawɔwɔ. Le kpɔɖeŋu me, Yesu do gbe ɖa na Mawu ku ɖe eyomedzelawo ŋu be: “Wo katã woawɔ ɖeka, abe ale si wò, Fofo la, nèwɔ ɖeka kplim, eye nye hã mewɔ ɖeka kpli wò la ene.”—Yohanes 17:21; Mateo 19:6.
2 Le senyawo me la, ɖasefo eve ɖoa kpe nya fe nyatefenyenye dzi. (5 Mose 17:6) Nenema kee ne wogbugbɔ ŋutega alo nya aɖe gblɔ zi eve la, enye kpeɖodzi be nyaa nye nya vavã eye kakaɖedzi le eŋu. Le kpɔɖeŋu me, esime Yosef ɖe drɔ̃e si Farao ku gɔme nɛ la, egblɔ be: “Esi Farao ku drɔ̃ea zi eve la, efia be Mawu vavã la ɖoe kplikpaa, eye Mawu vavã la le ewɔ ge kpuie.” (1 Mose 41:32) Le nyagblɔɖiwo me la, “dzoevee” tea ŋu fiaa dziɖuɖu fokpli eve abe ale si woɖe eme na nyagblɔɖila Daniel ku ɖe Medo-Persia Fiaɖufea ŋu ene.
—Daniel 8: 20, 21; Nyaɖeɖefia 13:11.
3 Abe ale si ko ɖasefo etɔ̃ ɖoa kpe nya fe nyatefenyenye dzi keŋkeŋ ene la, nenema kee ne wogbugbɔ nya aɖe gblɔ zi etɔ̃ la, etea gbe ɖe edzi keŋkeŋ be nyaa nye nyatefe.
—Ezekiel 21:27; Dɔwɔwɔwo 10:9-16; Nyaɖeɖefia 4:8; 8:13.
4 Efia nane fe nɔnɔme alo efe dɔwɔwɔ fe blibonyenye abe ale si wòdze le nyagbe si nye “anyigba fe dzogoe eneawo” me ene.—Nyaɖeɖefia 7:1; 21:16; Yesaya 11:12.
6 Xexlẽdzesi sia fia be ɖeka to le adre, si fia nu fe dede keŋkeŋ zi geɖe la me, xexlẽdzesi ade ate ŋu afia nu si mede o, mede blibo o alo nu si do fome kple Mawu fe futɔwo.
—1 Kronika 20:6; Daniel 3:1; Nyaɖeɖefia 13:18.
7 Wozãa xexlẽdzesi sia wòfiaa nu si de keŋkeŋ. Le kpɔɖeŋu me, Mawu de se na Israel-viwo be woazɔ afo xlã Yeriko-dua ŋkeke adre, eye le ŋkeke adrelia dzi la woafo xlã dua zi adre sɔŋ. (Yosua 6:15) Wozãa xexlẽdzesi adre le gɔmesese sia nu le Biblia me zi geɖe. (3 Mose 4:6; 25:8; 26:18; Psalmo 119:164; Nyaɖeɖefia 1:20; 13:1; 17:10) Esi Yesu gblɔ na Petro be wòatsɔ ake ehavi menye “va se ɖe zi adre o, ke boŋ va se ɖe zi blaadre vɔ adre” la, ale si wògbugbɔ xexlẽdzesi adre yɔ le afi sia fia be “seɖofe meli” na zi neni si wòatsɔ ake o.—Mateo 18:21, 22.
10 Xexlẽdzesi sia ate ŋu afia nane fe agbɔsɔsɔ katã alo efe fufofo.
—2 Mose 34:28; Luka 19:13; Nyaɖeɖefia 2:10.
12 Edze abe xexlẽdzesi sia fia Mawu fe ɖoɖo si sɔ blibo ene. Le kpɔɖeŋu me, apostolo Yohanes kpɔ dzifowo le ŋutega aɖe me, ekpɔ du aɖe, “woɖo gɔmeɖokpe wuieve na dua fe gli la . . . eye woŋlɔ Alẽvi la fe apostolo wuieveawo fe ŋkɔ wuieveawo ɖe wo ŋu.” (Nyaɖeɖefia 21:14; 1 Mose 49:28) Gɔmesese sia ke tea ŋu nɔa xexlẽdzesi siwo woate ŋu ama ɖe tefe 12 pɛpɛpɛ hã si.
—Nyaɖeɖefia 4:4; 7:4-8.
40 Wozãa xexlẽdzesi 40 tsɔ do fome kple toheɣi kple ʋɔnudrɔ̃gbedeasi geɖewo.
—1 Mose 7:4; Ezekiel 29:11, 12.
Xexlẽdzesifakaka
Ale si wozã xexlẽdzesiwo le Biblia me wofe gɔmesese fiaa nu bubuwo la to vovo sãa na xexlẽdzesifakaka. Le xexlẽdzesifakaka ya gome la, wokaa afa dia xexlẽdzesiwo fe gɔmesese kple gɔmesese si le xexlẽdzesiwo fe fufofowo si. Le kpɔɖeŋu me, Yudatɔwo fe Nyaɣaɣlafialawo xɔe se be gɔmesese ɣaɣla aɖe nɔa nuŋlɔdzesi ɖe sia ɖe si le Hebri Ŋɔŋlɔawo me la si. Xexlẽdzesiwo tsia tsitre ɖi na nuŋlɔdzesi ɖe sia ɖe. Eya ta wodia xexlẽdzesi siwo tsi tsitre ɖi na nuŋlɔdzesi ɖe sia ɖe la fe gɔmesese eye wonɔa te ɖe wo dzi ɖea Hebri Ŋɔŋlɔawo gɔme. Mawu lé fu xexlẽdzesifakaka.


text: 22 Ŋkɔ nyui tiatia nyo wu kesinɔnu geɖe;+Eye bubunɔameŋu* nyo wu klosalo kple sika.2 Nu ɖeka si me kesinɔtɔ kple hiãtɔ sɔ lee nye be:*Yehowae nye wo katã wɔla.+3 Aɖaŋudzela kpɔa afɔku gbɔna eye wòɣlaa eɖokui,Ke ame makpɔnutefe yina ɖadea ta eme, eye wòkpɔa emetsonua.4 Ðokuibɔbɔ kple Yehowa vɔvɔ̃Hea kesinɔnu, bubu kple agbe vanɛ.+5 Ŋù kple mɔ̃ le mɔ dzi na ame si fe mɔ le gɔdɔ̃gɔdɔ̃,Ke ame sia ame si kpɔa efe agbe* ta la, nɔa adzɔge ʋĩi tso wo gbɔ.+6 Mla ɖevi ɖe mɔ si wòato la ŋu;+Ne eva tsi hã mate ɖa le edzi o.+7 Kesinɔtɔ ɖua amegã ɖe ame dahe dzi,Eye ame si doa nu le ame si la zua kluvi na ame si si wòdo nua le.+8 Ame sia ame si fãa nu madzɔmadzɔ la, axa gbegblẽ,+Eye efe dɔmedzoe fe amefoti la nu ayi.+9 Woayra ame si nyoa dɔme* na ame,Elabena emaa efe nuɖuɖu kple ame dahewo.+10 Nya fewuɖula do goe,Ekema dzre ake;Eye nyahehe* kple dzudzu hã nu atso.11 Ame si lɔ̃a dzi dzadzɛ eye efe numenyawo dzea to la,Eyae fia adze xɔlɔ̃e.+12 Yehowa fe ŋkuwo kpɔa nunya ta,Ke etrɔa ame mawɔnutefe fe nyawo bua anyi.+13 Kuviatɔ be: “Dzata le xexe!Ava vuvum le ablɔ me!”+14 Nyɔnu dzeha* fe nu la, ʋe globo wònye.+Ame si Yehowa bu fɔe la, eyae age dze eme.15 Bometsitsi bla ɖe ɖevi fe dzi ŋu,+Ke amefotie* aɖee ɖa le eŋu.+16 Ame si tafaa ame dahe be nu geɖe nasu ye si+Kple ame si naa nu kesinɔtɔ la,Hiã atui.17 Ƒu to anyi, ne nàse nunyalawo fe nyawo,+Ne wò dzi natrɔ ɖe nye sidzedze ŋu,+18 Elabena enyo be nàdzra wo ɖo ɖe ɖokuiwò me,+Ne wo katã nanɔ nuyi dzi na wò ɖaa.+19 Wò la, esi medi be nàɖo ŋu ɖe Yehowa ŋu taeMele nu fiam wò egbe sia ɖo.20 Ðe nyemeŋlɔ nyaSiwo me aɖaŋuɖoɖo kple sidzedze le la na wò va yi,21 Ne mafia nya siwo le etefe kple nya siwo ŋu kakaɖedzi le la wò,Ne nàtsɔ ŋuɖoɖo nyuitɔ ayi na ame si dɔ wò la oa?22 Mègada adzo ame dahe le efe ahedada ta o,+Eye mègate ame tsɛ ɖe to le dugbo la nu o,+23 Elabena Yehowa ŋutɔ axɔ wofe nya ɖe akɔ,+Eye wòaɖe ame siwo daa adzo wo la fe agbe* ɖa.24 Mègade ha kple dɔmedzoetɔ o,Eye mègado ka kple dzikutɔ o,25 Ne nàva srɔ̃ efe mɔwo,Eye wòazu mɔ̃ aɖe wò* o.+26 Mèganɔ ame siwo naa asi ame tsɔ doa ŋugbeBe yewoada megbe na fenyilawo la dome o.+27 Ne mèkpɔ naneke tsɔ xe fea o la,Ðeko woava ɖe aba le tewò!28 Mègatrɔ blemalifoSiwo tɔgbuiwòwo do tso blema ke la o.+29 Èkpɔ ame si bi ɖe efe dɔ ŋua?Fiawo ŋkumee wòado ɖo;*+Mado ɖe ame tsɛwo ŋkume o.*


text:
ENUKPLAKPLA 15
Nyi yí taɖo ele mɔ àyi Bibla nukplakpla lɔ jiɔ?
1. Nyɔna ci àkpɔ nɔ èyi Bibla nukplakpla lɔ jiɔ?
Mìkandoji mɔ Bibla gɔnmɛjeje nukplakpla cɛwo na yí ao lɔnlɔn nɔ Yehowa sɛnŋ doji. Eӡan mɔ àkpɔtɔ adokɔ ŋsɛn lɔnlɔn lɔ gashiagamɛ. (1 Piɛ 2:2) Nɔ agbemavɔ mɔkpɔkpɔ asun eo shiɔ, ele mɔ àyi ji ateteɛ gogo Yehowa to Bibla nukplakpla ji.—Hlɛn Ӡan 17:3; Ӡuda 21.
Nɔ ao Mawu jejeshi va shinkɔ dojiɔ, ao xɔse can asɛnsɛnŋ doji. Xɔse cɛ ana ao nu ajɔ ji nɔ Mawu. (Ebretɔwo 11:1, 6) Ána yí nàtrɔ jimɛ yí agbewa ashitrɔtrɔ nywiwo le ao gbenɔnɔ nu.—Hlɛn Edɔwawawo 3:19, NWT.
2. Lé àwɛ yí mɛbuwo akpɔ ele so ao Mawu jejeshi mɛɔ?
Le jɔjɔmɛ nuɔ, àji mɔ yeaxo nuxu so enu ciwo yí èkpla nu nɔ mɛbuwo: ejɔnɔ ji nɔ mì pleŋ mɔ mìanu eŋɛnywiwo nɔ amɛwo. Nɔ èkpɔtɔ le Bibla nukplakpla lɔ jiɔ, àvanya lé àzan Bibla do yí asɔ ɖe lé èxɔ Yehowa koɖo eŋɛnywi lɔwo ji se do mɛ nɔ amɛwo.—Hlɛn Rɔmatɔwo 10:13-15.
Amɛ sugbɔtɔ tɔɛniji koɖo eŋɛnywi lɔwo nunu nɔ wowo xlɔwo koɖo wowo xomumɛtɔwo. Vɔ éӡan ayejeje. Ŋgbegbanɔli wowo sɛnsɛnhawo o, xonɔ nuxu so Mawu gbeɖuwo nu nɔ wo. Ðoŋwi mɔ le nɔnɔmɛ sugbɔtɔ mɛɔ, ao xomɛvu wawa yí awa dɔ do amɛwo ji wu ao nuxuwo.—Hlɛn 2 Timɔte 2:24, 25.
3. Exlɔnyinyi ciŋmɛ yí atɛnŋ avanɔ eo koɖo Yehowa domɛɔ?
Mawu Nyɔ lɔ kplakpla akpedo eo nu yí àshin le gbɔngbɔnmɛ. Nɔ azan lɔwo vayikɔɔ, eo koɖo Yehowa xlɔnyinyi asakɔn doji. Le nyɔnɔnwi mɛɔ, ànyi yitɔ yí agbenyi yixomumɛtɔ ɖeka.—Hlɛn 2 Korɛntitɔwo 6:18.
4. Lé àwɛ yí akpɔtɔ awawa ŋkɔyiyiɔ?
Àtɛnŋ awa ŋkɔyiyi le gbɔngbɔnmɛ nɔ èyi Bibla nukplakpla lɔ ji. (Ebretɔwo 5:13, 14) Biɔ mɔ Yehowa Kunuɖetɔ ɖeka le vakpla Bibla koɖo ye koɖo wema ci yí nyi Qu’enseigne réellement la Bible? Ao gbenɔnɔ anyɔkɔ doji nɔ èkpɔtɔ kplakpla Mawu Nyɔ lɔ doji.—Hlɛn Ehajiji Wema 1:1-3; 73:27, 28.
Eŋɛnywi lɔwo so Yehowa, jijɔ Mawu gbɔ. Àtɛnŋ ate gogwi nɔ èdonɔ eha koɖo yisɛntɔwo. (Ebretɔwo 10:24, 25) Nɔ èkpɔtɔ yí dokɔ gbla mɔ ye nu ajeŋ nɔ Yehowaɔ, ao lɔ avasun agbe ŋtɔŋtɔ lɔ, ci yí nyi agbemavɔ ji. Ate gogo Mawu nyi enu adodwitɔ ci yí àtɛnŋ awa.—Hlɛn 1 Timɔte 1:11; 6:19.
Kpla enu Sugbɔ doji
BƆBƆWO
Nyiwo Yí Jɔnɔ le Fyɔɖuxuxɔwo Mɛɔ?
Sɔ ŋkuvi avayi kpɔɛ eoŋtɔ.
BIBLA NUKPLAKPLA TOTO
Nyi yí taɖo Woakpla Biblaɔ?
Bibla na ɖoŋci nɔ agbemɛ nyɔbiɔse veviwo nɔ amɛ linlɔn nɛniɖe le xexeɛ pleŋ mɛ. Àji mɔ yeanɔ womɛa?


text:
KRISTOTƆWO ƑE AGBENƆNƆ KPLE SUBƆSUBƆDƆ—KPEKPEA ƑE NUSRƆ̃GBALẼ October 2016
Kpɔɖeŋudzeɖonyawo
Nya siwo nàte ŋu agblɔ atsɔ ana Nyɔ! kple Biblia fe nyatefea si ɖo kpe edzi be Mawu léa be na mí. Kpɔ kpɔɖeŋua dzi nàdzra wò ŋutɔ wò dzeɖonya ɖo.
NU XƆASI SIWO LE MAWU ƑE NYA LA ME
“Ðo Ŋu Ðe Yehowa Ŋu Tso Dzi Blibo Me”
Lododowo 3 ka ɖe edzi na mí be Yehowa Mawu ayra mí ne míeɖo ŋu ɖe eŋu. Aleke nàwɔ anya ne èɖoa ŋu ɖe Yehowa ŋu tso dzi blibo me?
NU XƆASI SIWO LE MAWU ƑE NYA LA ME
“Mègana Wò Dzi Natrɔ Ðe Aga O”
Lododowo 7 fo nu tso ale si woble ɖekakpui aɖe nu wòge ɖe vɔ̃ me esi wòɖe mɔ efe dzi trɔ ɖa tso Yehowa fe mɔfiamewo ŋu. Nu kae míate ŋu asrɔ̃ tso efe vodadaa me?
NU XƆASI SIWO LE MAWU ƑE NYA LA ME
Nunya Nyo Wu Sika
Lododowo 16 gblɔ be nunya fe ame si nɔnɔ nyo wu sika fe ame si nɔnɔ. Nu ka tae mawumenunya xɔ asi nenema gbegbe?
KRISTOTƆWO ƑE AGBENƆNƆ
Ale Si Nàwɔ Ate Ŋu Aɖo Nya Ŋu Nyuie
Nyaŋuɖoɖo nyuiwo tua hamea kple nyaŋuɖolaa siaa ɖo. Nu kawoe ɖenɛ fiana be ame ɖo nya ŋu nyuie?
NU XƆASI SIWO LE MAWU ƑE NYA LA ME
Nɔ Ŋutifafa Me Kple Amewo
Menye nudogoɖenunue ŋutifafa si le Yehowa Mawu fe amewo dome nye o. Mawu fe Nyaa ate ŋu akpe ɖe mía ŋu míaɖu dzikudodo dzi ahanɔ ŋutifafa me kple amewo.
NU XƆASI SIWO LE MAWU ƑE NYA LA ME
“Mla Ðevi Ðe Mɔ Si Wòato La Ŋu”
Nu ka tae ɖeviwo hehe le vevie hafi woate ŋu amla wo nyuie? Aɖaŋuɖoɖo nyuiwo le Lododowo 22 me na dzilawo.
KRISTOTƆWO ƑE AGBENƆNƆ
Ðe Nèle JW.ORG Kadodogbalẽviawo Ŋu Dɔ Wɔm Nyuiea?
Zã kadodogbalẽvi siawo ne mɔnukpɔkpɔa ʋu ɖi nàtsɔ ahe amewo fe susu ayi Mawu fe Nyaa kple míafe nyatakakadzraɖofea dzi.


text:
Nyatafonya
Ðe nèɖo ŋku dzidzɔ siwo nèkpɔna tsã esi nènɔ Yehowa subɔm kple efe amewo la dometɔ aɖe dzi kpɔa? Ate ŋu anye hamea fe kpekpe dedzifoname aɖe si nède, takpekpe ʋãme aɖe si nède, nutefekpɔkpɔ dodzidzɔname aɖe si su asiwò le gbeadzi, alo kura gɔ̃ hã, dze tuameɖo aɖe si mia kple haxɔsetɔ aɖe mieɖo. Ŋkuɖoɖo nu siawo dzi fia be Yehowa subɔsubɔ gale dzi me na wò kokoko eye Yehowa hã meŋlɔ wò be o. Eɖoa ŋku ale si nèsubɔe nutefewɔwɔtɔe va yi la dzi vevie. Edi vevie be yeakpe ɖe ŋuwò nàgatrɔ agbɔ.
Yehowa gblɔ be: “Nye ŋutɔ madi nye alẽwo, eye malé be na wo. Malé be na nye alẽwo abe ale si lãkplɔvi léa be na efe alẽ siwo ka hlẽ siwo ŋu wòke ɖo la ene. Makplɔ wo tso tefe siwo katã woka hlẽ ɖo.”—Ezekiel 34:11, 12.


text:
Agbalẽ Ka Ƒomevie Biblia Nye?
Ðe nàgblɔ be . . .
yevuwo fe agbalẽ yea?
nyakpakpawo kple glitotowoe le emea?
Mawu fe nyawoe le emea?
NYA SI BIBLIA GBLƆ
“Ŋɔŋlɔ blibo la tso Mawu fe gbɔgbɔ me.”—2 Timoteo 3:16, Xexe Yeye Gɔmeɖeɖe.
VI KAE ESIA AÐE NA WÒ?
Ana nàkpɔ ŋuɖoɖo na nyabiase siwo ɖea fu na ame geɖe le agbe me.
Àkpɔ mɔfiame nyui siwo nu nànɔ agbe ɖo gbe sia gbe.
Mɔkpɔkpɔ vavã anɔ asiwò ku ɖe etsɔme ŋu.
ÐE MÍATE ŊU AKA ÐE NYA SI BIBLIA GBLƆ DZIA?
Ɛ̃, míate ŋu aka ɖe edzi, le susu etɔ̃ ta:
Emenyawo wɔ ɖeka kple wo nɔewo. Ame vovovo 40 ye Mawu zã woŋlɔ Biblia le ɣeyiɣi fe didime si nye fe 1,600 me. Ame siawo dometɔ akpa gãtɔ mekpɔ wo nɔewo kpɔ o. Gake agbalẽ bliboa me nyawo wɔ ɖeka eye wofo nu tso tanya vevi ɖeka ŋu.
Eŋlɔlawo to nyatefe. Zi geɖe la, ŋutinyaŋlɔlawo mefoa nu tso dukɔ si me wotso fe vodadawo ŋu o. Gake Biblia ŋlɔlawo ya to nyatefe hefo nu tso woawo ŋutɔwo kple wofe dukɔa siaa fe vodadawo ŋu.
—2 Kronika 36:15, 16; Psalmo 51:1-4.
Eme nyagblɔɖiwo vaa eme. Hafi woava tsrɔ̃ Babilon-du si nɔ anyi le blema la, Biblia gblɔe ɖi abe fe 200 ene do ŋgɔ. (Yesaya 13:17-22) Menye ale si woatsrɔ̃ dua koe Biblia gblɔ o, eyɔ aʋafia si axɔ ŋgɔ woava tsrɔ̃e hã fe ŋkɔ!
—Yesaya 45:1-3.
Biblia me nyagblɔɖi bubu geɖewo va eme pɛpɛpɛ. Ðe menye aleae míakpɔ mɔ be agbalẽ si tso Mawu gbɔ la nanɔ oa?
BU NYA SIA ŊU KPƆ
Aleke agbenɔnɔ ɖe Mawu fe Nyaa nu aɖe vi na wòe?
Biblia ɖo nya sia ŋu le YESAYA 48:17, 18 kple 2 TIMOTEO 3:16, 17.
Srɔ̃ Nu Geɖe Wu
NYA NYUI SI TSO MAWU GBƆ!
Mawu Gbɔe Nya Nyui La Tso Vavã?
Aleke míawɔ aka ɖe edzi be Biblia me nyawo nye nyatefe?


text:
Atitsoga Ŋutie Yesu Ku Ðoa?
Ale si Biblia ɖo eŋui
Ame geɖe bua atitsoga be enye Kristotɔwo fe dzesi si bɔ wu. Gake Biblia megblɔ ale si ati si ŋuti Yesu ku ɖo la le na mí o, eya ta ame aɖeke mate ŋu anya ale si tututu atia le o. Ke hã Biblia na wòdze kɔtɛe be ati tsralaa ŋue Yesu ku ɖo, ke menye atitsoga ŋue o.
Zi geɖe la, ne wole nu fom tso ati si ŋu Yesu ku ɖo ŋu le Biblia me la, wozãa Helagbe me nya si nye stau·rosʹ. (Mateo 27:40; Yohanes 19:17) Togbɔ be woɖe nya sia gɔme le Biblia bubuwo me zi geɖe be “atitsoga” hã la, Biblia-ŋutinunyala geɖewo lɔ̃ ɖe edzi be nu si Helagbe me nya ma fia koe nye “ati tsrala.” * Le numekugbalẽ aɖe (A Critical Lexicon and Concordance to the English and Greek New Testament) fe nya nu la, nya stau·rosʹ “mefia ati eve siwo wotsɔ tso ga ɖe wo nɔewo me kpɔ gbeɖe o.”
Wozãa Helagbe me nya xyʹlon ɖe stau·rosʹ tefe le Biblia me. (Dɔwɔwɔwo 5:30; 1 Petro 2:24) Nya sia fia “ati,” “atikpo,” “ati tsrala” alo “ati dzɔdzɔe.” * The Companion Bible gblɔ be: “Naneke mele Helagbe si me woŋlɔ [Nubabla Yeyea] ɖo la me si ana ame fe susu nayi ati eve dzi kura gɔ̃ hã o.”
Ðe wòsɔ be woazã atitsoga le mawusubɔsubɔ mea?
Eɖanye aleke kee ati si ŋuti Yesu ku ɖo la le o, kpeɖodziwo kple Biblia me nya siwo gbɔna ɖee fia be mele be woazã atitsoga le mawusubɔsubɔ me o.
Mawu de se be womegazã nɔnɔmewɔwɔwo, nɔnɔmetatawo kple dzesiwo abe atitsoga ene atsɔ asubɔ ye o. Mawu de se na Israel-viwo be womegazã “nɔnɔme aɖeke” atsɔ asubɔ ye o, eye wode se ma ke na Kristotɔwo hã be “misi le trɔ̃subɔsubɔ nu.”—5 Mose 4:15-19; 1 Korintotɔwo 10:14.
Kristotɔ siwo nɔ anyi le fe alafa gbãtɔ me la mezã atitsoga le mawusubɔsubɔ me o. * Apostoloawo fe nufiafiawo kple wofe kpɔɖeŋuwoe wòle be Kristotɔwo katã nasrɔ̃.
—2 Tesalonikatɔwo 2:15.
Trɔ̃subɔlawo gbɔe atitsogazazã le subɔsubɔ me dzɔ tso. * Ƒe alafa geɖe le Yesu fe ku megbe la, esime sɔlemehawo va tra ɖa tso Yesu fe nufiafiawo gbɔ lae woɖea mɔ na ame yeye siwo va nɔ sɔlemehawo me ɖom la be “woakpɔtɔ anɔ nɔnɔmewɔwɔwo kple dzesi siwo wozãna le trɔ̃subɔsubɔ me la dometɔ akpa gãtɔ zãm.” Dzesi siawo dometɔ ɖekae nye atitsoga. (The Expanded Vine’s Expository Dictionary of New Testament Words) Ke hã Biblia meda asi ɖe edzi be woaɖe mɔ ɖe trɔ̃subɔlawo fe dzesiwo zazã ŋu be wòakpe ɖe trɔ̃subɔlawo ŋu woatrɔ dzi me azu xɔsetɔwo o.
—2 Korintotɔwo 6:17.
^ mm. 4 Kpɔ agbalẽ siwo nye New Bible Dictionary, Third Edition, si D. R. W. Wood ŋlɔ, axa 245; Theological Dictionary of the New Testament, Volume VII, axa 572; The International Standard Bible Encyclopedia, Revised Edition, Volume 1, axa 825; kple The Imperial Bible-Dictionary, Volume II, axa 84.
^ mm. 5 Kpɔ numekugbalẽ siwo nye The Expanded Vine’s Expository Dictionary of New Testament Words, axa 1165; A Greek-English Lexicon, si Liddell kple Scott ta, Ninth Edition, axa 1191-
^ mm. 9 Kpɔ numekugbalẽ siwo nye Encyclopædia Britannica, 2003, tanya si nye “Cross”; The Cross
^ mm. 10 Kpɔ numekugbalẽ siwo nye The Encyclopedia of Religion, Volume 4, axa 165; The Encyclopedia Americana, Volume 8, axa 246; and Symbols Around Us, axa 205-
Srɔ̃ Nu Geɖe Wu
NYA SIWO AMEWO BIANA EDZIEDZI
Nu Ka Tae Yehowa Ðasefowo Mezãa Atitsoga Le Tadedeagu Me O?
Togbɔ be Kristotɔwoe mí Yehowa Ðasefowo míenye hã la, míezãa atitsoga le míafe tadedeagu me o. Nu ka tae?
NYA NYUI SI TSO MAWU GBƆ!
Ame Kae Nye Yesu Kristo?
Xlẽ nu tso ale si Yesu fe agbe dze egɔmee, nu si ta wòva anyigba ɖo kple nu si wɔm wòle fifia la ŋu.


text:
SƆHƐWO BIANA BE
Ðe Wòle Be Míatso Míafe Kadodoa Mea?—Akpa 2
Tia tefe kple ɣeyiɣi si sɔ be míadzro nyaa me. Nu kae nya sia fia?
Enyo, bu ale si nàdi be wòawɔ nu ɖe ye ŋu la ŋu kpɔ. (Mateo 7:12) Ðe nàdi be wòagblɔe na ye le ame bubuwo ŋkume be yetso kadodoa mea? Ðewohĩ madi nenema o.
Ne anya wɔ la, anyo wu ne mègblɔe da ɖe telefon dzi nɛ be yetso kadodoa me alo ana wòanya to message alo e-mail dzi o. Ke boŋ, tia tefe kple ɣeyiɣi si sɔ be miadzro nya vevi sia me.
Nu kae nàgblɔ ne ɣeyiɣia de be nàɖe nu me nɛ? Apostolo Paulo de dzi fo na Kristotɔwo be woato “nyatefe” na wo nɔewo.—Efesotɔwo 4:25.
Mɔ nyuitɔe nye be nàɖɔ ŋu ɖo, gake nàte afɔ to sesĩe. Na eme nakɔ nɛ nyuie be yese le ye ɖokui me be yewofe kadodoa mate ŋu akpɔ dzidzedze o.
Mehiã be nàhe susu ayi efe vodadawo katã dzi alo afo nu tso nu siwo katã medo dzidzɔ na wò le eŋu o la o. Nyatefeae nye be le esi nàgblɔ be, “Mèwɔa nu sia” alo “Mèwɔa kemɛ gbeɖe o” la, anyo wu be nàgblɔ nya siwo aɖe ale si nèsena le ɖokuiwò me, abe “Medi ame si tɔgbi . . . alo “Mesusui be ele be míatso kadodoa me elabena . . .”
Menye ɣeyiɣi siae nàde axa na nyaa alo aɖe mɔ nɛ wòaxɔ ta le asiwò o. Eya ta nɔ ŋudzɔ ne ele agbagba dzem be yeato ayemɔ dzi atrɔ wò susu. Ðetugbui aɖe si ŋkɔe nye Lori gblɔ be: “Esi metso kadodoa me megbe la, ŋutsuvi si menɔ gbe ɖom ɖi kple tsã la, va nɔ nublanuinuwo wɔm ɣesiaɣi. Menya be ɖe wònɔ ewɔm be mase veve ɖe ye nu. Gake nyemena efe nuwɔna sia na metrɔ susu o. Abe Lori ene la, nya nu si dim nèle. Lé wò nyametsotsoa me ɖe asi goŋgoŋ. Na wò ao nanye ao.—Yakobo 5:12.


text:
TA ENYILIA
Nukae Nye Mawu fe Fiaɖufe La?
Nukae Biblia gblɔ na mí tso Mawu fe Fiaɖufea ŋu?
Nukae Mawu fe Fiaɖufea awɔ?
Ɣekaɣie Fiaɖufea ana woawɔ Mawu fe lɔlɔ̃nu le anyigba dzi?
1. Gbedodoɖa xɔŋkɔ ka mee míadzro fifia?
AME miliɔn geɖe siwo le xexeame nya gbedodoɖa si ame geɖe yɔna be Mía Fofo si Le Dzifo, alo Afetɔ fe Gbedodoɖa, la nyuie. Enye gbedodoɖa xɔŋkɔ aɖe si Yesu Kristo ŋutɔ fia be wòanye kpɔɖeŋu na mí. Gɔmesese nyui aɖee le gbedodoɖa ma ŋu, eye eme nubiabia etɔ̃ gbãtɔawo me dzodzro akpe ɖe ŋuwò nàsrɔ̃ nu geɖe le nusi tututu Biblia fia ŋu.
2. Nusiwo Yesu fia efe nusrɔ̃lawo be woado gbe ɖa abia dometɔ etɔ̃ enye kawo?
2 Le kpɔɖeŋugbedodoɖa sia fe gɔmedzedze la, Yesu fia efe nyaselawo be: “Miawo mido gbe ɖa ale: Mía Fofo, si le dzifowo! Wò ŋkɔ ŋuti nakɔ! Wò fiaɖufe nava! Woawɔ wò lɔlɔ̃nu le anyigba dzi, sigbe alesi wowɔna le dzifo ene!” (Mateo 6:9-13) Gɔmesese kae le nubiabia etɔ̃ mawo ŋu?
3. Nukawoe wòle be míanya ku ɖe Mawu fe Fiaɖufea ŋu?
3 Míesrɔ̃ nu geɖe ku ɖe Mawu fe ŋkɔ Yehowa ŋu xoxo. Eye míedzro Mawu fe lɔlɔ̃nu—nusiwo wòwɔ kple nusiwo wòava wɔ na amefomea—fe akpa aɖewo hã me. Gake nukae Yesu wɔnɛ esi wòfia mí be míado gbe ɖa abia be: “Wò fiaɖufe nava”? Nukae nye Mawu fe Fiaɖufe la? Aleke efe vava akɔ Mawu fe ŋkɔ ŋu, alo awɔe kɔkɔe? Eye aleke Fiaɖufea fe vava do fome kple Mawu fe lɔlɔ̃nu wɔwɔe?
NUSI MAWU ƑE FIAÐUƑEA NYE
4. Nukae nye Mawu fe Fiaɖufe la, eye amekae nye efe Fia?
4 Mawu fe Fiaɖufea nye dziɖuɖu si Yehowa Mawu ɖo anyi eye wòtia amesi nye efe Fia. Ke amekae nye Mawu fe Fiaɖufea fe Fia? Eyae nye Yesu Kristo. Yesu nye Fia si de ŋgɔ kura wu amegbetɔ dziɖula ɖesiaɖe, eye eyae woyɔ be “fiawo dzi fia, afetɔwo dzi Afetɔ.” (Timoteo I, 6:15) Eya sie ŋusẽ le be wòawɔ nu nyuiwo na amefomea wòayi ŋgɔ kura wu nusi amegbetɔwo fe dziɖula ɖesiaɖe, wofe dziɖula nyuitɔ kekeake gɔ̃ hã, ate ŋu awɔ.
5. Afikae Mawu fe Fiaɖufea anɔ hafi aɖu dzi, eye nuka dzie wòaɖu?
5 Afikae Mawu fe Fiaɖufea anɔ hafi aɖu dzi? Enyo, afikae Yesu le? Àɖo ŋku edzi be míesrɔ̃e va yi be wowui le fuwɔameti ŋuti, eye wofɔe ɖe tsitre emegbe. Le ema megbe kpuie la, elia yi dzifo. (Dɔwɔwɔwo 2:33) Eyata afimae Mawu fe Fiaɖufea le—le dzifo. Esia tae Biblia la yɔe be “dzifofiaɖufe” ɖo. (Timoteo II, 4:18) Togbɔ be dzifoe Mawu fe Fiaɖufea le hã la, aɖu anyigba bliboa dzi.—Nyaɖeɖefia 11:15.
6, 7. Nukae na Yesu nye Fia si to vovo kura?
6 Nukae na Yesu nye Fia si to vovo kura? Susu ɖekae nye be maku akpɔ gbeɖe o. To vovo na amegbetɔ siwo nye fiawo la, Biblia la yɔ Yesu be “amesi ko si makumakunyenye le, amesi nɔa anyi le kekeli, si ŋu womate ŋu ate ɖo o la me.” (Timoteo I, 6:16) Esia fia be nu nyui siwo katã Yesu wɔna la anɔ anyi ɣesiaɣi. Eye míenya nyuie be nu gã wɔnukuwoe wòawɔ na amewo.
7 De ŋugble le Biblia fe nyagblɔɖi sia si ku ɖe Yesu ŋu kpɔ, esi gblɔ be: “Yehowa fe gbɔgbɔ, si nye nunya kple gɔmesese fe gbɔgbɔ, adaŋudede kple ŋusẽ fe gbɔgbɔ, sidzedze kple Yehowa vɔvɔ̃ fe gbɔgbɔ la, anɔ edzi. Yehowa vɔvɔ̃ fe nu anyo eŋu, madrɔ̃ ʋɔnu ɖe nusi efe ŋku le kpɔkpɔm la nu o, eye matso afia ɖe nusi efe to le sesem la nu o. Adrɔ̃ ʋɔnu na ame dahewo le dzɔdzɔenyenye me, eye wòatso afia na anyigba dzi hiãtɔwo ɖe etefe.” (Yesaya 11:2-4) Nya mawo na kakaɖedzi mí be Yesu anye Fia dzɔdzɔe kple nublanuikpɔla si aɖu amewo dzi le anyigba dzi. Àdi be yeanɔ dziɖula nyui sia fe fiaɖuɖu tea?
8. Amekawoe aɖu fia kple Yesu?
8 Mawu fe Fiaɖufea ŋuti nyatefenya bubu aɖe hãe nye si: Menye Yesu ɖeka koe aɖu fia o. Hatidziɖulawo anɔ esi. Le kpɔɖeŋu me, apostolo Paulo gblɔ na Timoteo be: “Ne míedo dzi la, míaɖu fia hã kpakplii.” (Timoteo II, 2:12) Ẽ, Paulo, Timoteo, kple nutefewɔla bubu siwo Mawu tia la aɖu fia kple Yesu le Dzifofiaɖufea me. Ame neni sie mɔnukpɔkpɔ tɔxɛ ma asu?
9. Ame nenie aɖu fia kple Yesu, eye ɣekaɣie Mawu dze wo tiatia gɔme?
9 Abe alesi míekpɔe le agbalẽ sia fe Ta 7 lia me ene la, woɖe ŋutega aɖe fia apostolo Yohanes si me wòkpɔ “alẽvi la [Yesu Kristo] le tsitre ɖe Zion-to la dzi [efe ŋutikɔkɔe nɔfe le dzifo], eye ame akpe alafa ɖeka blane vɔ ene, siwo fe ŋgonu woŋlɔ efe ŋkɔ kple Fofoa fe ŋkɔ ɖo la, le eŋu.” Amekawoe nye ame 144,000 mawo? Yohanes ŋutɔ yi edzi ɖe amesiwo wonye la fia mí esi wògblɔ be: “Amesiawo dzea Alẽvi la yome yia afisiafi, si wòyina. Amesiawo la, wofle wo tso amewo dome, be woanye ŋgɔgbetɔwo na Mawu kple alẽvi la.” (Nyaɖeɖefia 14:1, 4) Ẽ, woawoe nye Yesu Kristo yomedzela wɔnutefe siwo wotia etɔxɛe be woayi ava ɖu fia kplii le dzifo. Ne wofɔ wo ɖe tsitre tso ku me yi dzifo la, woa kple Yesu “woaɖu fia [ɖe] anyigba la dzi.” (Nyaɖeɖefia 5:10) Tso apostoloawo fe ŋkekeawo me kee Mawu dze Kristotɔ wɔnutefewo tiatia gɔme be wofe xexlẽme nade ame 144,000.
10. Nukatae ɖoɖo si wowɔ be Yesu kple ame 144,000 la naɖu amefomea dzi nye ɖoɖo si me lɔlɔ̃ le?
10 Ðoɖo si wowɔ be Yesu kple ame 144,000 la naɖu amefomea dzi nye ɖoɖo si me lɔlɔ̃ le ŋutɔ. Susu siwo tae dometɔ ɖekae nye be Yesu ŋutɔ nye amegbetɔ kpɔ hekpe fu hã kpɔ. Paulo gblɔ le Yesu ŋu be menye amesi “mate ŋu anya míafe gbɔdzɔgbɔdzɔwo na mí o lae le mía si o, ke boŋ enye amesi wote kpɔ le nuwo katã me, abe míawo ke ene, negbe nuvɔ̃ koe mele eŋu o.” (Hebritɔwo 4:15; 5:8) Amesiwo aɖu fia kplii hã nye amegbetɔ siwo do dzi to fukpekpewo me. Hekpe ɖe eŋu la, blibomademade fe nɔnɔmewo ɖe fu na wo eye wokpe dɔléle fomevi vovovowo fe fu. Eyata míate ŋu aka ɖe edzi be woase kuxi siwo katã me tom amegbetɔwo le la gɔme godoo!
NUKAE MAWU ƑE FIAÐUƑEA AWƆ?
11. Nukatae Yesu gblɔ na efe nusrɔ̃lawo be woado gbe ɖa be woawɔ Mawu fe lɔlɔ̃nu bliboe le dzifo?
11 Esime Yesu nɔ nu fiam efe nusrɔ̃lawo be woado gbe ɖa abia be Mawu fe Fiaɖufea nava la, egblɔ hã be woado gbe ɖa abia be woawɔ Mawu fe lɔlɔ̃nu “le anyigba dzi, sigbe alesi wowɔna le dzifo ene!” Dzifoe Mawu le, eye efe dɔla wɔnutefewo wɔa efe lɔlɔ̃nu ɣesiaɣi le afima. Gake le agbalẽ sia fe Ta 3 lia me la, míesrɔ̃e be dɔla vɔ̃ɖi aɖe dzudzɔ Mawu fe lɔlɔ̃nu wɔwɔ eye wòna Adam kple Xawa wɔ nuvɔ̃. Le Ta 10 lia me la, míava srɔ̃ nu geɖe le nusi Biblia fia ku ɖe dɔla vɔ̃ɖi ma, si woyɔna be Satana Abosam, ŋu. Woɖe mɔ na Satana kple mawudɔla bubu siwo tiae be yewoadze eyome—siwo woyɔna be gbɔgbɔ vɔ̃wo—be woanɔ dzifo vaseɖe ɣeyiɣi aɖe. Eyata menye nuwɔwɔ siwo katã le dzifoe nɔ Mawu fe lɔlɔ̃nu wɔm ɣemaɣi o. Gake nɔnɔmea ava trɔ ne Mawu fe Fiaɖufea dze dziɖuɖu gɔme. Yesu Kristo, si nye Fia yeye si woɖo zi dzi, awɔ aʋa kple Satana.—Nyaɖeɖefia 12:7-9.
12. Nudzɔdzɔ vevi eve kawo ŋue wofo nu tsoe le Nyaɖeɖefia 12:10?
12 Nyagblɔɖinya siwo gbɔna la ɖɔ nusi adzɔ, be: “Mese gbe gã aɖe le dzifo le gbɔgblɔm bena: Azɔ xɔname kple ŋusẽ kpakple fiaɖufe la zu mía Mawu la tɔ, eye ŋusẽ la zu efe Kristo la tɔ; elabena wotsɔ mía nɔviwo nutsola [Satana], si nɔa wo nu tsom le Mawu fe ŋku me zã kple keli la, fu gbe.” (Nyaɖeɖefia 12:10) Ède dzesi nudzɔdzɔ vevi eve aɖewo le mawunyakpukpui ma mea? Gbã, Mawu fe Fiaɖufe si le Yesu Kristo si me la dze dziɖuɖu gɔme. Evelia, wonyã Satana ɖa le dzifo ɖo ɖe anyigba dzi.
13. Nukae do tso Satana nyanya ɖa le dzifo me?
13 Nukae do tso nudzɔdzɔ eve mawo me? Ku ɖe nusi dzɔ le dzifo ŋu la, míexlẽ be: “Eyata dzi nedzɔ mi, mi dzifowo kple amesiwo nɔ wo me la!” (Nyaɖeɖefia 12:12) Ẽ, mawudɔla wɔnutefe siwo le dzifo tso aseye elabena wonyã Satana kple efe gbɔgbɔ vɔ̃wo ɖa, ale be azɔ la, amesiame si le dzifo nye nutefewɔla na Yehowa Mawu. Ŋutifafa blibo si me magblẽ o kple ɖekawɔwɔ ye va xɔ afima azɔ. Wole Mawu fe lɔlɔ̃nu wɔm le dzifo azɔ.
14. Nukae dzɔ esi wonya Satana ɖo ɖe anyigba dzi?
14 Gake aleke nuwo le le anyigba dzi? Biblia gblɔ be: “Baba na anyigba kple atsiafu; elabena Abosam ɖi va mia gbɔ, eye dzi le ekum ŋutɔ; elabena enyae be, vovoɣi vi aɖe ko yekpɔ.” (Nyaɖeɖefia 12:12) Satana do dziku heliheli be wonyã ye ɖa le dzifo eye be ɣeyiɣi vi aɖe koe susɔ na ye. Etsɔ efe dzikua he fukpekpe alo nɔnɔme siwo na wodo “baba” na anyigba la vɛ. Míava srɔ̃ nu geɖe tso “baba” si wodo na mí ŋu le ta si kplɔe ɖo me. Gake esi ema le susu me na mí la, míate ŋu abia be, Aleke Fiaɖufea ana woawɔ Mawu fe lɔlɔ̃nu le anyigba dzii?
15. Nukae nye Mawu fe lɔlɔ̃nu ku ɖe anyigba la ŋu?
15 Ðo ŋku Mawu fe lɔlɔ̃nu na anyigba la dzi. Èsrɔ̃ nu tso esia ŋu le Ta 3 lia me. Mawu ɖee fia le Eden-bɔa me be yefe lɔlɔ̃nu na anyigba sia enye be wòazu paradiso si me yɔ kple amegbetɔfome dzɔdzɔe siwo maku akpɔ o. Satana na Adam kple Xawa wɔ nuvɔ̃, eye emae na Mawu fe lɔlɔ̃nu na anyigba la me vava he ɖe megbe vie, ke hã efe tameɖoɖo metrɔ o. Eganye Yehowa fe tameɖoɖo kokoko be “ame dzɔdzɔewo [nanyi] anyigba la dome, eye woanɔ edzi tegbee.” (Psalmo 37:29) Mawu fe Fiaɖufeae ana ema nava eme. Aleke wòawɔe?
16, 17. Nukae Daniel 2:44 na míenya ku ɖe Mawu fe Fiaɖufea ŋu?
16 De ŋugble le nyagblɔɖi si le Daniel 2:44 ŋu kpɔ. Míexlẽ le afima be: “Le fia mawo ŋɔli la dzifo fe Mawu la aɖo fiaɖufe aɖe anyi, si matsrɔ̃ gbeɖegbeɖe o, eye efe fiaɖufe mayi ɖe dukɔ bubu aɖeke si me o; agbã fiaɖufe mawo katã, eye wòagblẽ wo, ke eya ŋutɔ anɔ anyi tegbee.” Nukae nya siawo fia mí tso Mawu fe Fiaɖufea ŋu?
17 Gbã, ena míenya be woaɖo Mawu fe Fiaɖufea anyi “le fia mawo ŋɔli,” alo esime fiaɖufe bubuwo kpɔtɔ li. Evelia, ena míenya be efe Fiaɖufea anɔ anyi tegbee. Dziɖuɖu bubu aɖeke mamui fu anyi ava xɔ ɖe etefe gbeɖe o. Etɔ̃lia, míekpɔe be aʋa adzɔ le Mawu fe Fiaɖufea kple xexe sia me fiaɖufewo dome. Mawu fe Fiaɖufeae aɖu dzi. Mlɔeba la, eya koe anye dziɖuɖu ɖeka kolia si aɖu amefomea katã dzi. Ekema amegbetɔwo ase vivi le dziɖuɖu nyuitɔ kekeake te.
18. Aleke woyɔa aʋa mamlɛtɔ si adzɔ ɖe Mawu fe Fiaɖufea kple xexe sia me dziɖuɖuwo dome?
18 Biblia gblɔ nya geɖe tso aʋa mamlɛtɔ si adzɔ ɖe Mawu fe Fiaɖufea kple xexe sia me dziɖuɖuwo dome ŋu. Le kpɔɖeŋu me, efia mí be ne nuwuwua le afe tum la, gbɔgbɔ vɔ̃wo akaka alakpanyawo ale be woable “xexeame katã fe fiawo.” Ðe susu ka ta? “Bena woafo wo [fia siawo] nu fu hena Mawu, ŋusẽkatãtɔ la, fe ŋkeke gã la fe aʋawɔwɔ.” Woafo anyigba dzi fiawo nu fu ɖe afisi “woyɔna le Hebri-gbe me bena Harmagedon.” (Nyaɖeɖefia 16:14, 16) Nya si wogblɔ le mawunyakpukpui eve mawo mee na woyɔa ʋiʋli mamlɛtɔ si ayi edzi le amegbetɔwo fe dziɖuɖuwo kple Mawu fe Fiaɖufea dome la be Harmagedon-ʋa.
19, 20. Nukawoe na Mawu fe lɔlɔ̃nu wɔwɔ mexɔ anyigba la dzi fifia o?
19 Viɖe kae Mawu fe Fiaɖufea ahe vɛ to Harmagedon-ʋa la wɔwɔ me? Gade ŋugble le nusi nye Mawu fe lɔlɔ̃nu na anyigba sia ŋu ake. Yehowa Mawu fe tameɖoɖoe nye be anyigba dzi nayɔ kple amefomea me tɔ dzɔdzɔe siwo de blibo, siwo subɔa ye le Paradiso me. Nukae na tameɖoɖo ma meva eme fifia o? Gbã la, míenye nuvɔ̃mewo, eye míedzea dɔ hekuna. Gake míesrɔ̃e le Ta 5 lia me be Yesu va ku ɖe mía ta ale be míate ŋu anɔ agbe tegbee. Ðewohĩ èɖo ŋku Yohanes fe Nyanyuia me nya siawo si wòŋlɔ la dzi, be: “Ale gbegbe Mawu lɔ̃a xexeame bena, wòtsɔ ye ŋutɔ fe Tenuvi hena, bena amesiame, si xɔa edzi sena la, mele tsɔtsrɔ̃ ge o, ke boŋ wòakpɔ agbe mavɔ.”—Yohanes 3:16.
20 Kuxi bubu si li enye be ame geɖe le ŋutasẽnu vɔ̃ɖiwo wɔm. Wodaa alakpa, tafaa ame, henɔa agbegbegblẽ. Womedi be yewoawɔ Mawu fe lɔlɔ̃nu o. Woatsrɔ̃ amesiwo katã wɔa nu vɔ̃ɖiwo le Harmagedon-ʋa si Mawu awɔ la me. (Psalmo 37:10) Azɔ hã susu bubu si ta Mawu fe lɔlɔ̃nu wɔwɔ mexɔ anyigba la dzi o enye be dziɖuɖu siwo li la mele kpekpem ɖe amewo ŋu be woawɔ Mawu fe lɔlɔ̃nu o. Ŋusẽ mele dziɖuɖu geɖe ŋu o, wowɔa ŋutasẽnu, alo nufitifiti. Biblia la gblɔ nyatefea tẽ, be: “Amegbetɔ ɖua fia ɖe ame bubuwo dzi hena wofe dzɔgbevɔ̃e.”—Nyagblɔla 8:9.
21. Aleke Fiaɖufea ana woawɔ Mawu fe lɔlɔ̃nu le anyigba dzii?
21 Le Harmagedon megbe la, dziɖuɖu ɖeka, si nye Mawu fe Fiaɖufe la, ko tee amefomea anɔ. Fiaɖufe mae ana Mawu fe lɔlɔ̃nu wɔwɔ naxɔ afe ɖi eye wòahe yayra manyagblɔwo vɛ. Le kpɔɖeŋu me, aɖe Satana kple efe gbɔgbɔ vɔ̃wo ɖa. (Nyaɖeɖefia 20:1-3) Woawɔ ŋusẽ si le Yesu fe vɔsaa ŋu la ŋudɔ ale be amegbetɔ wɔnutefewo magalé dɔ alo aku akpɔ o. Ke boŋ woanɔ agbe tegbee le Fiaɖufea fe dziɖuɖu te. (Nyaɖeɖefia 22:1-3) Woatrɔ anyigba la wòazu paradiso. Eyata Fiaɖufea ana woawɔ Mawu fe lɔlɔ̃nu le anyigba dzi eye wòakɔ Mawu fe ŋkɔ ŋuti. Nukae esia fia? Efia be mlɔeba le Mawu fe Fiaɖufea te la, amesiame si le agbe ade bubu Yehowa fe ŋkɔa ŋu.
ƔEKAƔIE MAWU ƑE FIAÐUƑEA ANA EƑE LƆLƆ̃NU NAVA EME?
22. Nukae na míenya be Mawu fe Fiaɖufea meva esime Yesu nɔ anyigba dzi alo esime wofɔe ɖe tsitre megbe teti o?
22 Esi Yesu gblɔ na eyomedzelawo be woado gbe ɖa abia be “Wò fiaɖufe nava” la, edze fã be Fiaɖufea meva ɣemaɣi o. Ðe Fiaɖufea va esime Yesu lia yi dzifoa? Ao, elabena Petro kple Paulo siaa gblɔ be esi wofɔ Yesu ɖe tsitre megbe la, nyagblɔɖi si le Psalmo 110:1 va eme ɖe eyama dzi, si gblɔ be: “Yehowa gblɔ na nye Afetɔ be: Bɔbɔ nɔ nye nuɖusi me, vaseɖe esime matsɔ wò futɔwo awɔ wò afɔɖodzinui!” (Dɔwɔwɔwo 2:32-35; Hebritɔwo 10:12, 13) Ele be wòalala vaseɖe ɣeyiɣi aɖe.
Le Fiaɖufea fe dziɖuɖu te la, woawɔ Mawu fe lɔlɔ̃nu le anyigba dzi abe alesi wòle le dzifo ene
23. (a) Ɣekaɣie Mawu fe Fiaɖufea dze dziɖuɖu gɔme? (b) Nuka mee míadzro le ta si kplɔ esia ɖo me?
23 Ɣeyiɣi didi kae wòalala ase ɖo? Le fe alafa 19 lia kple 20 lia me la, Biblia nusrɔ̃vi ɖianukwarewo bu akɔnta kpɔe be ɣeyiɣi si wònɔ lalam la awu enu le fe 1914 me. (Kpɔ Megbenyawo le axa 215-18 hena numeɖeɖe ku ɖe fe sia ŋu.) Nusiwo te dzɔdzɔ le xexeame tso fe 1914 me la ɖo kpe edzi be gɔmesese si nɔ Biblia nusrɔ̃vi ɖianukware siawo si la sɔ ɖe enu pɛpɛpɛ. Biblia fe nyagblɔɖiwo me vava ɖee fia be le fe 1914 me la, wotsɔ Kristo ɖo Fiae le Mawu fe Dzifofiaɖufea me eye wòdze dziɖuɖu gɔme. Eyata “vovoɣi vi” si susɔ na Satana la mee míele tso ɣemaɣi. (Nyaɖeɖefia 12:12; Psalmo 110:2) Míate ŋu agblɔe kple kakaɖedzi hã be etefe madidi kura o, Mawu fe Fiaɖufea awɔ afɔɖeɖe siwo hiã bene woawɔ Mawu fe lɔlɔ̃nu le anyigba dzi. Ðe nya siawo medo dzidzɔ na wò oa? Èxɔe se be wonye nyatefea? Ta si kplɔ esia ɖo akpe ɖe ŋuwò nàkpɔe be esiawoe nye nusi tututu Biblia la fia.
Srɔ̃ Nu Geɖe Wu
BIBLIASƆSRƆ̃ ƑE ÐOÐO
Nu Ka Tae Wònyo Be Nàsrɔ̃ Biblia?
Biblia na ame miliɔn geɖe le xexea me godoo le ŋuɖoɖowo kpɔm na agbemebiabia veviwo. Àdi be yeanɔ wo domea?


text:
AKPA 9
Hwenu Yí Nyigban Lɔ Atrɔ Paradisoɔ?
Vevisese ciwo yí le xexeɛ mɛ dasɛ mɔ, zanɖeɔ Mawu Fyɔɖuxu ava. Luiki 21:10, 11; 2 Timɔte 3:1-5
Bibla nu enu ciwo yí jɔjɔ le egbɛ ŋkekewo mɛ daɖɛ. Énu mɔ amɛwo alɔn eho, ɖeviwo dase ’tonu nɔ wowo jilawo o, amɛwo anyi xomɛvetɔwo yí alɔn agbeɖuɖu.
Nyigban hunhunhun ganganwo, ahwawawa, ejutotwi koɖo edɔ̀ vwinwo abɔ le afishiafi. Enu cɛwo jɔjɔ le egbɛ mɛ.
Yesu nu hɛnnɛ mɔ woadra Mawu Fyɔɖuxu ’ŋɛnywi lɔ le nyigban lɔ pleŋ ji.—Matie 24:14.
Mawu Fyɔɖuxu aɖe enu vwinwawawo pleŋ si. 2 Piɛ 3:13
Le azan kpwi ɖe mɛɔ, Yehowa agu amɛ baɖawo pleŋ.
Woagu Satana koɖo gbɔngbɔn vɔnwo.
Amɛ ciwo yí ɖo ’to Mawu anɔ agbe tɛgbɛɛ le Paradiso mɛ le nyigban ji. Wodagbevɔn nɔ ŋɖe o, woakando wowo nɔnɔwo ji yí agbe lɔn wowo nɔnɔwo.


text:
Nu Ka Tae Wòle Be Míado Gbe Ða Le Yesu Ƒe Ŋkɔ Me?
Ale si Biblia ɖo eŋui
Ele be míado gbe ɖa na Mawu le Yesu fe ŋkɔ me elabe mɔ ma ko dzie Mawu be míato ado gbe ɖa na ye hafi yeasee.
Yesu gblɔ be: “Nyee nye mɔ la kple nyatefe la kpakple agbe la. Ame aɖeke mevaa Fofo la gbɔ o, negbe to dzinye ko.” (Yohanes 14:6)
Yesu gblɔ hã na efe apostolo wɔnutefeawo be: “Vavã, vavã mele egblɔm na mi be: Ne miebia nane Fofo la la, atsɔe ana mi le nye ŋkɔ me.”—Yohanes 16:23.
Susu bubu siwo ta míado gbe ɖa le Yesu fe ŋkɔ me
Míedea bubu Yesu kple Fofoa Yehowa Mawu ŋu.—Filipitɔwo 2:9-11.
Míeɖenɛ fiana be míelɔ̃ ɖe edzi be Yesu fe kuae nye mɔ si dzi Mawu to be yeaɖe mí.—Mateo 20:28; Dɔwɔwɔwo 4:12.
Míelɔ̃ ɖe ɖofe tɔxɛ si Yesu le abe Nyaxɔɖeakɔla le Mawu kple amegbetɔwo dome la dzi.—Hebritɔwo 7:25.
Míedea bubu ɖofe si le Yesu si abe Nunɔlagã ene ŋu, be enye ame si ate ŋu akpe ɖe mía ŋu fomedodo nyui nanɔ mí kple Mawu dome.—Hebritɔwo 4:14-16.


text:
Aleke Míabu Nya Siwo Ame Siwo Nɔ Ði Me Ʋuu Hafi Fɔ Gblɔna La?
Ale si Biblia ɖo eŋui
Ame siwo nɔ ɖi me ʋuu hafi va fɔ gblɔna be yewokpɔe be yewodo go le yewofe ŋutilã me, yewokpɔ kekeli aɖe si nu sẽ alo yewokpɔ tefe aɖe si nya kpɔ etefe mekɔ o. Agbalẽ aɖe gblɔ be: ‘Ame aɖewo bunɛ be wofe nya siawo ɖee fia be nu siwo le edzi yim le agbe bubu aɖe mee wokpɔ.’ (Recollections of Death) Togbɔ be Biblia mefo nu tso nɔnɔme si me ame siwo yia ɖi me nɔna la ŋu o hã la, nyatefenya vevi aɖewo le eme siwo ɖee fia be nu siwo ameawo gblɔna la menye nu siwo le edzi yim le agbe bubu aɖe mee wokpɔ o.
Kukuawo menyaa naneke o.
Biblia gblɔ be “kukuawo meganya naneke kura o.” (Nyagblɔla 9:5) Ne míeku la, míeyia agbenɔnɔ dzi le tefe bubu aɖeke o, ke boŋ míegali o. Nufiafia si nye be luʋɔ makumaku aɖe le mía me si dona le míafe ŋutilã me ne míeku la metso Biblia me o. (Ezekiel 18:4) Eya ta nya siwo ame siwo nɔ ɖi me ʋuu hafi fɔ gblɔna la menye ale si agbenɔnɔ le dzifo, dzo mavɔ me, alo ku megbee wokpɔ o.
Nu kae Lazaro gblɔ be yekpɔ le ku me esime wofɔe?
Nya si Biblia gblɔ tso Lazaro ŋuti la nye nu si dzɔ ŋutɔŋutɔ, elabe eku ŋkeke ene hafi Yesu fɔe ɖe tsitre. (Yohanes 11:38-
Srɔ̃ Nu Geɖe Wu
GBETAKPƆXƆ
Nu Kae Dzɔna Ðe Ame Dzi Ne Eku?
Ame enyi siwo wofɔ tso ame kukuwo dome la fe ŋutinyawo le Biblia me. Ðe wogblɔ nu si dzɔ ɖe wo dzi le ku mea?


text: 22 Yesu gado lo bubu na wo be:2 “Dzifofiaɖufe la le abe fia aɖe si ɖo srɔ̃ɖekplɔ̃+ na via ene.3 Eye wòdɔ efe kluviwo be woaɖayɔ ame siwo wokpe la ava srɔ̃ɖekplɔ̃a ŋu, gake womelɔ̃ be yewoava o.+4 Egadɔ kluvi bubuwo ɖa gblɔ be, ‘Migblɔ na ame kpekpeawo be: “Kpɔ ɖa, ŋdɔnuɖuɖua sɔ gbe vɔ, wowu nye nyitsuwo kple lã damiwo, eye nu sia nu sɔ gbe. Miva srɔ̃ɖeŋkekenyuia ɖufe.”’5 Ke wometsɔ ɖeke le eme o, eye wodzo, ame ɖeka yi efe agble me, bubu yi efe adzɔ do ge;+6 ke mamlɛawo lé efe kluviawo, wɔ fu wo eye wowu wo.7 “Ale fia la do dziku, eye wòdɔ efe aʋakɔwo ɖa woyi ɖawu amewula mawo eye wotɔ dzo wofe du la.+8 Eye wògblɔ na efe kluviawo be, ‘Nu sia nu sɔ gbe na srɔ̃ɖeŋkekenyuia ɖuɖu, gake ame siwo wokpe la medze o.+9 Eya ta miyi dua fe mɔ gãwo dzi ne miakpe ame sia ame si miakpɔ la va srɔ̃ɖeŋkekenyuia ɖufe.’+10 Ale kluvi mawo do go yi mɔwo dzi, eye wofo ame siwo katã wokpɔ la nu fu, ame vɔ̃ɖiwo kple ame nyuiwo siaa; ale amewo yɔ srɔ̃ɖekplɔ̃a ŋu fũu le xɔ si me wole srɔ̃a ɖem le la me.11 “Esi fia la va be yealé ŋku ɖe ame kpekpeawo ŋu la, ekpɔ ŋutsu aɖe si medo srɔ̃ɖewu o la le afi ma.12 Ebiae be, ‘Xɔ̃, aleke nèwɔ ge ɖe afi sia evɔ mèdo srɔ̃ɖewu o?’ Ke mete ŋu ke nu o.13 Eye fia la gblɔ na efe subɔviwo be, ‘Mibla efe asiwo kple afɔwo, eye mitsɔe fu gbe ɖe viviti la me le xexe. Afi mae wòafa avi ahaɖu aɖukli le.’14 “Elabena ame geɖewoe wokpe, ke ame ʋɛ aɖewo koe wotia.”15 Eye Farisitɔwo dzo yi ɖade adaŋu, ne woatsɔ eya ŋutɔ fe nyagbɔgblɔ atre mɔ̃ nɛ alée.+16 Eya ta wodɔ wofe nusrɔ̃lawo kple Herodes habɔbɔ+ me nɔlawo ɖe egbɔ gblɔ be: “Nufiala, míenyae be ètoa nyatefe, èfiaa Mawu fe mɔ la le nyatefe me, eye mèdea ame dzi o, elabena mèwɔa nu ɖe ale si amewo dzena le gotae la nu o.17 Eya ta gblɔe na mí: Nu kae nèsusu? Ðe se ɖe mɔ* be míaxe adzɔ na Kaisaro loo alo se meɖe mɔ o?”18 Ke esi Yesu kpɔ wofe vɔɖivɔ̃ɖi dze sii la, egblɔ be: “Alakpanuwɔlawo, nu ka tae miele mɔ̃ trem nam?19 Mitsɔ gaku si wotsɔna xea adzɔ la vɛ makpɔ.” Wotsɔ denario* ɖeka vɛ nɛ.20 Eye wòbia wo be: “Ame ka fe nɔnɔmetata kple nuŋɔŋlɔe nye esia?”21 Wogblɔ be: “Kaisaro tɔe.” Eye wògblɔ na wo be: “Ekema mitsɔ nu siwo nye Kaisaro tɔ la na Kaisaro, eye mitsɔ nu siwo nye Mawu tɔ la na Mawu.”+22 Esi wose esia la, wofe nu ku, eye wogblẽe ɖi dzo.23 Gbe ma gbe Zadukitɔwo, ame siwo gblɔna be tsitretsitsi+ aɖeke meli o la, va biae be:+24 “Nufiala, Mose gblɔ be: ‘Ne ŋutsu aɖe ku, evɔ vi mele esi o la, nɔviaŋutsu naxɔ srɔ̃a aɖe ne wòado fome ɖi nɛ.’+25 Nɔviŋutsu adre nɔ mía dome. Gbãtɔa ɖe srɔ̃ eye wòku, gake esi medzi vi aɖeke o ta la, nɔvia xɔ nyɔnua ɖe.26 Nu ma kee dzɔ ɖe evelia kple etɔ̃lia dzi va se ɖe wo ame adrea katã dzi.27 Mlɔeba nyɔnua hã ku.28 Eya ta le tsitretsitsia me ɖe, ŋutsu adreawo dometɔ ka srɔ̃ wòanye? Elabena wo katã woɖee kpɔ.”29 Yesu ɖo eŋu na wo be: “Mieda fu, elabena mienya Ŋɔŋlɔawo loo alo Mawu fe ŋusẽ la o;+30 elabena le tsitretsitsia me la, ŋutsuwo maɖe srɔ̃ o, eye womatsɔ nyɔnuwo ana be woaɖe o, ke boŋ woanɔ abe mawudɔla siwo le dzifo la ene.+31 Ke le ame kukuwo fe tsitretsitsi ŋuti la, ɖe miexlẽ nya si Mawu gblɔ na mi be:32 ‘Nyee nye Abraham fe Mawu, Isak fe Mawu kple Yakob fe Mawu’ la oa?+ Menye ame kukuwo fe Mawue wònye o, ke boŋ agbagbeawo tɔe.”+33 Esi amehaawo se nya siawo la, wofe nu ku le ale si wòfia nui ta.+34 Esi Farisitɔwo se be etsi nya ɖe Zadukitɔwo nu la, wolɔ hoo va.35 Esi wo dometɔ ɖeka si nya Sea nyuie la di be yeadoe kpɔ la, ebiae be:36 “Nufiala, sedede kae nye gãtɔ le Se la me?”+37 Egblɔ nɛ be: “‘Lɔ̃ Yehowa* wò Mawu kple wò dzi blibo kple wò luʋɔ* blibo kpakple wò tamesusu blibo.’+38 Esiae nye sedede gãtɔ kple gbãtɔ.39 Evelia si ɖii lae nye esi: ‘Lɔ̃ hawòvi abe wò ŋutɔ ɖokuiwò ene.’+40 Wotu Se blibo la katã kple nyagblɔɖilawo fe nyawo ɖe sedede eve siawo dzi.”+41 Ke esi Farisitɔwo fo fu la, Yesu bia wo be:+42 “Nu kae miesusu le Kristo la ŋu? Ame ka vie wònye?” Woɖo eŋu nɛ be: “David vie.”+43 Egabia wo be: “Ekema aleke wɔ gbɔgbɔ ʋã+ David wòyɔe be ‘Afetɔ,’ esi wògblɔ be:44 ‘Yehowa* gblɔ na nye Afetɔ be: “Bɔbɔ nɔ nye ɖusime va se ɖe esime matsɔ wò futɔwo ade wò afɔ te”’?+45 Azɔ ne David yɔe be ‘Afetɔ’ ɖe, ke aleke wɔ wònye via?”+46 Ame aɖeke mete ŋu ɖo nya ŋu nɛ o, eye tso gbe ma gbe la, ame aɖeke mete ŋu do dzi gabia nya bubu aɖekee o.


text:
Ðe Biblia Ate Ŋu Ana Dzidzɔkpɔkpɔ Nanɔ Nye Ƒomea Mea?
Ale si Biblia ɖo eŋui
Ɛ̃. Biblia me aɖaŋuɖoɖo siwo me nunya le siwo kpe ɖe ŋutsu kple nyɔnu miliɔn geɖewo ŋu wofe fomea le dzidzɔ kpɔm la dometɔ ʋɛ aɖewoe nye esiawo:
De wò srɔ̃ɖeɖea agbalẽ me alo ɖe srɔ̃ le se nu. Ale si srɔ̃ɖeɖe le se nu biana be woawɔ nutefe na ame srɔ̃ le ame fe agbe me katã nye gɔmeɖoanyi na fome kpɔdzidzɔ.
—Mateo 19:4-6.
Ðe lɔlɔ̃ kple bubu fia. Esia bia be nàwɔ nu ɖe srɔ̃wòa ŋu abe ale si nàdi be wòawɔ nu ɖe ye ŋu ene.
—Mateo 7:12; Efesotɔwo 5:25, 33.
Ƒo asa na nya tɔamewo gbɔgblɔ. Ƒo nu tufafatɔe, nenye be srɔ̃wòa gblɔ nya aɖe alo wɔ nane wòve wò hã. (Efesotɔwo 4:31, 32) Biblia gblɔ le Lododowo 15:1 gblɔ be: “Nyaŋuɖoɖo fafɛ tsia dziku nu; ke gbe da ɖe ame gbɔ nana dɔmedzoe flana.”
Miwɔ nutefe na mia nɔewo. Ðoe be ye srɔ̃ ɖeka fe nu koe alé dzi na ye eye eya ɖeka ko fe nue adzro ye. (Mateo 5:28) Biblia gblɔ be: “Bubu nanɔ srɔ̃ɖeɖe me le amewo katã dome, eye womagafo ɖi srɔ̃ɖeba la o.”—Hebritɔwo 13:4.
He viwòwo le lɔlɔ̃ me. Mègafa akpa o eye wò nya me megasẽ hã akpa.
—Lododowo 29:15; Kolosetɔwo 3:21.
Srɔ̃ Nu Geɖe Wu
DZIDZƆ ATE ŊU ANƆ WÒ ƑOMEA ME
Mina Mawu Nafia Mɔ Mi Ne Dzidzɔ Nanɔ Miafe Srɔ̃ɖeɖea Me
Nyabiase bɔbɔe eve siawo ate ŋu akpe ɖe mia ŋu miafe srɔ̃ɖeɖea nakpɔ dzidzedze wu.


text:
Nya Kae Biblia Gblɔ Tso Afi Si Halloween Dzɔ Tso Ŋu?
Ale si Biblia ɖo eŋui
Biblia mefo nu tso Halloween ŋu o. Ke hã, afi si wòdzɔ tso le blema kple kɔnu siwo yia edzi le azã sia ɖuɖu me egbea siaa ɖee fia be wotui ɖe aʋatsodzixɔse ku ɖe ame kukuwo kple gbɔgbɔ makpɔmakpɔwo alo gbɔgbɔ vɔ̃wo ŋu dzi.—Kpɔ “Halloween fe ŋutinya kple eŋu kɔnuwo.”
Biblia xlɔ̃ nu mí be: “Nukala, kple ŋɔliyɔla aɖeke meganɔ dowòme o.” (5 Mose 18:10-12) Togbɔ be ame aɖewo bua Halloween be enye dzidzɔdonamezã si ŋu naneke megblẽ le o hã la, Biblia tsri kɔnu siwo yia edzi le azã sia ɖuɣi. Biblia gblɔ le 1 Korintotɔwo 10:20, 21 be: “Nyemedi be miade ha kple gbɔgbɔ vɔ̃wo o. Miate ŋu anɔ nu nom le Yehowa fe kplu nu, aganɔ nu nom le gbɔgbɔ vɔ̃wo fe kplu nu o.”
Halloween fe ŋutinya kple eŋu kɔnuwo
Samhain: Halloween dzɔ tso “Kelt-tɔwo fe trɔ̃zã aɖe si woɖuna fe 2,000 aɖewoe nye esi va yi la me. Kelt-tɔwo xɔe se be kukuawo va zɔna le agbagbeawo dome le fea fe ɣeyiɣi sia me. Le Samhainɖuɣi la, agbagbeawo ate ayi aɖakpɔ kukuawo ɖa.” (The World Book Encyclopedia) Gake Biblia gblɔe kɔtɛe be “kukuawo menya naneke o.” (Nyagblɔla 9:5) Eya ta womate ŋu ado ka kple agbagbeawo o.
Halloween fe awudodowo, kpetikewo, nuwɔnawo kple nunanawo: Agbalẽ aɖe (Halloween
—An American Holiday, An American History) gblɔ be Kelt-tɔ aɖewo doa awu ɖivɔvɔ̃wo ale be gbɔgbɔ siwo le tsatsam la nabui be yewo tɔwoe wonye ale be womaɖe fu na yewo o. Wo dometɔ aɖewo hã naa kpetike gbɔgbɔawo be woatsɔ akpata wo. Le blema Europa la, Katolikotɔwo fe subɔsubɔhakplɔlawo da asi ɖe trɔ̃subɔla siwo dome wonɔ la fe dzixɔsewo dzi eye wonaa wofe hameviwo nɔa tsatsam tso afe me yi afe me nɔa nunana suesuewo biam. Gake Biblia meda asi ɖe edzi be woatsɔ alakpasubɔsubɔ fe nuwɔna atsaka kple tadedeagu na Mawu o. —2 Korintotɔwo 6:17.
Ame kuku siwo wobe wodona le zã me va noa ʋu le lãme na amewo (VAMPIRE), adzetɔwo, amegbetɔ siwo wobe wotrɔna zua amegãxiwo, ame kuku siwo wobe wotrɔna zua amegbetɔwo (ZOMBIE): Tso blema kee woxɔe se be nu siawo do ka kple gbɔgbɔ vɔ̃wo. (Halloween Trivia) Gake Biblia ya gblɔe eme kɔ be ele be míatsi tre ɖe gbɔgbɔ vɔ̃wo ŋu ke menye be míaɖu azã kpli wo o.
—Efesotɔwo 6:12.
Halloween fe aŋanyiwo: Le blema Britain la, “amewo nɔa tsatsam tso ʋɔtru nu yi ʋɔtru nu nɔa amewo biam be woana nuɖuɖu yewo ne yewoado gbe ɖa ɖe wo ta,” eye woléa “sabala fomevi aɖe si me woɖe to ɖo hesi vele ɖo la ɖe asi. Wɔna sia fia luʋɔ siwo tsi ŋutiklɔdzo me.” (Halloween
—From Pagan Ritual to Party Night) Ame aɖewo gblɔna be wozãa akaɖi siawo tsɔ nyaa gbɔgbɔ vɔ̃wo. Le fe 1800-awo me la, Dziehe Amerikatɔwo va tsɔ aŋanyi ɖɔli sabala fomevi ma elabena aŋanyiwo bɔ eye enɔa bɔbɔe be woaɖe to ɖe wo me. Dzixɔse siwo le megbe na kɔnu sia, siwo nye luʋɔ makumaku, ŋutiklɔdzo kple gbedodoɖa ɖe kukuawo ta mewɔ ɖeka kple Biblia fe nufiafiawo o. —Ezekiel 18:4.
Srɔ̃ Nu Geɖe Wu
NYƆ!
Nyatefe Si Ku Ðe Halloween Ŋu
Kpɔ afi si Halloween kple azã siwo ɖii la dzɔ tso.
Nuka Tututue Nye Biblia fe Nufiafia?
Ðe Wòle Be Míaɖu Ŋkekenyuiwoa?
Afi kae subɔsubɔhawo fe azã xɔŋkɔwo kple ŋkekenyui siwo ame geɖe ɖuna le mia gbɔ dzɔ tso? Ŋuɖoɖoa awɔ nuku na wò.


text: 2 “Azɔ mi nunɔlawo, miawoe sedede sia yi na.+2 Ne miegbe toɖoɖo, eye miena nye nyawo de dzi gbɔ na mi be miatsɔ ŋutikɔkɔe ana nye ŋkɔ o la, ekema nye hã mana fifode la nava mia dzi,+ eye mana miafe yayrawo nazu fifodewo.+ Ɛ̃, mena miafe yayrawo zu fifode xoxo, elabena miena wòde dzi gbɔ na mi o,” aʋakɔwo fe Yehowa ye gblɔe.3 “Kpɔ ɖa! Magblẽ* nuku si miefã la dome le miafe nuwɔnawo ta,+ eye mahlẽ mĩ, ɛ̃, lã siwo mietsɔ sa vɔe le miafe ŋkekenyuiwo dzi la fe mĩ, ɖe mo na mi; eye woakɔ mi ayi mĩ la gbɔe.*4 Eye miadze sii be, nyee ɖo se sia ɖe mi, ne nu, si mebla kple Lewi la nakpɔtɔ anɔ anyi,”+ aʋakɔwo fe Yehowa ye gblɔe.5 “Nu, si mebla kplii la nye agbe kple ŋutifafa tɔ, eye metsɔe nɛ ne wòavɔ̃m.* Evɔ̃am, ɛ̃, evɔ̃a nye ŋkɔ la vevie.6 Nyatefe fe se* la nɔ efe nu me,+ eye efe nuyiwo megblɔa nya vɔ̃ aɖeke o. Ezɔ kplim le ŋutifafa kple dzɔdzɔenyenye me,+ eye wòna ame geɖewo trɔ tso wofe vodada me.7 Elabena nunɔla fe nuyiwoe wòle be wòadzra sidzedze ɖo, eye efe nu mee amewo adi se* la le,+ elabena eyae nye aʋakɔwo fe Yehowa fe ame dɔdɔ.8 “Ke miawo mietra tso mɔ la dzi. Miena se* la zu nukikli na ame geɖewo.+ Miegblẽ Lewi fe nubabla la dome,”+ aʋakɔwo fe Yehowa ye gblɔe.9 “Eya ta nye hã maɖi gbɔ mi, eye mabɔbɔ mi ɖe anyi le dukɔwo katã ŋkume, elabena miezɔ nye mɔwo dzi o, ke boŋ miekpɔa ame ŋkume le se la ŋu dɔ wɔwɔ me.”+10 “Ðe menye fofo ɖekae li na mí katã oa?+ Ðe menye Mawu ɖekae wɔ mí oa? Ke nu ka tae míewɔa alakpanu ɖe mía nɔewo ŋu+ hegblẽ kɔ na mía tɔgbuiwo fe nubabla la?11 Yuda wɔ alakpanu, eye wowɔ ŋunyɔnu le Israel kple Yerusalem; elabena Yuda gblẽ kɔ ɖo na Yehowa fe kɔkɔenyenye*+ si wòlɔ̃na la, eye wòɖe dutamawu fe vinyɔnu.+12 Yehowa atsrɔ̃ ame sia ame si wɔa nu sia la ɖa le Yakob fe agbadɔwo me, ame ka kee wòɖanye o,* togbɔ be etsɔ nunavɔsa vɛ na aʋakɔwo fe Yehowa hã.”+13 “Miegawɔ nu bubu* si wɔe be aɖatsi, avifafa kple hũɖeɖe yɔ Yehowa fe vɔsamlekpui la dzi, ale be megatsɔa ɖeke le miafe nunavɔsawo me o, eye megakpɔa ŋudzedze ɖe naneke ŋu tso mia si me o.+14 Eye miebia be: ‘Nu ka tae?’ Esi Yehowa ŋutɔ nye ɖasefo ɖe ŋuwò, le esi mèwɔ nutefe na wò ɖekakpuimesrɔ̃ o ta, evɔ wò zɔhɛ kple nyɔnu si nèbla nu kplii* wònye hafi.+15 Ame aɖe ya mewɔ nu alea o, elabena Mawu fe gbɔgbɔ la fe ɖe le edzi. Eye nu ka dim wòle? Mawu fe dzidzime la dim wòle. Eya ta mikpɔ miafe gbɔgbɔ dzi, eye mia dometɔ aɖeke megawɔ alakpanu ɖe efe ɖekakpuimesrɔ̃ ŋu o.16 Elabena melé fu* srɔ̃gbegbe,”+ Yehowa, Israel fe Mawu lae gblɔe, “kple ame si ta ŋutasesẽ abe avɔ ene,”* aʋakɔwo fe Yehowa ye gblɔe. “Mikpɔ miafe gbɔgbɔ dzi, eye migawɔ alakpanu o.+17 “Miena miafe nyawo ti kɔ na Yehowa.+ Gake miegblɔ be, ‘Aleke míena míafe nyawo ti kɔ nɛ?’ Eyae nye be miele gbɔgblɔm be, ‘Ame sia ame si wɔa nu vɔ̃ɖi la nye ame nyui le Yehowa ŋkume, eye eya fe nue dzea eŋu.’+ Miebia be: ‘Afi kae dzɔdzɔenyenye fe Mawu la le?’”


text:
ŊUTINYA 70
Yona Kple Tɔmelã Gã La
KPƆ ŋutsu, si le tɔa me la ɖa. Menye fukpekpe mee ma wòɖo oa? Tɔmelã ma le emi ge! Ènya amesi ŋutsu sia nyea? Eŋkɔe nye Yona. Na míakpɔ alesi wòwɔ hafi ɖo fukpekpe geɖe me la ɖa.
Yona nye Yehowa fe nyagblɔɖila. Esi nyagblɔɖila Elisa ku la, etefe medidi o Yehowa gblɔ na Yona be: ‘Yi Niniwe, du gã la me. Amesiwo le afima la fe vɔ̃ɖivɔ̃ɖi sɔ gbɔ ŋutɔ, eye medi be nàyi agblɔe na wo.’
Gake Yona medi be yeayi o. Eyata eɖo tɔdziʋu aɖe, si tso Niniwe yina du bubu me la. Yona fe sisi medzɔ dzi na Yehowa o. Eyata ena ahomya sesẽ aɖe fo. Efo sesĩe ale gbegbe be tɔdziʋua di be yeanyrɔ. Ʋua kulawo vɔ̃ ŋutɔ, eyata wodo ɣli yɔ wofe mawuwo hena kpekpeɖeŋu.
Yona gblɔ na wo mlɔeba be: ‘Yehowa, Mawu, si wɔ dzifo kple anyigba la subɔla menye. Eye mele sisim le dɔ, si Yehowa dɔm be mawɔ la nu.’ Eyata ʋua kulawo bia be: ‘Nukae míawɔ wò be ahomya la nadzudzɔ?’
Yona gblɔ na wo be: ‘Mikɔm fu gbe ɖe atsiafua me, eye tsi la agadze akɔ anyi.’ Ʋua kulawo medi be yewoakɔe afu gbe o, gake esi ahomya la nyra ɖe edzi ta la, wokɔ Yona fu gbe mlɔeba. Enumake ahomya la dzudzɔ, eye atsiafu la gadze akɔ anyi ake.
Esi Yona nyrɔ ɖe tsia me la, tɔmelã gã la mii. Gake meku o. Enɔ tɔmelã la fe dɔme ŋkeke etɔ̃ kple zã etɔ̃. Eve Yona ŋutɔ be yemeɖo to Yehowa heyi Niniwe o. Eyata ènya nusi wòwɔa?
Yona do gbe ɖa be Yehowa nakpe ɖe ye ŋu. Eye Yehowa na tɔmelã la dzɔ Yona ɖe anyigba fufui dzi. Ema megbe la, Yona yi Niniwe. Ðe esia mefia mí be ele vevie be míawɔ nusianu, si Yehowa gblɔ la oa?
Biblia fe agbalẽ, si nye Yona.


text:
ŊUTINYA 87
Yesu Ðevi La Le Gbedoxɔa Me
KPƆ ɖevi sue ma si le nu fom na ame tsitsi siawo la ɖa. Wonye nufialawo le Mawu fe gbedoxɔ, si le Yerusalem la me. Eye ɖevi lae nye Yesu. Etsi ɖe edzi vie. Fifia exɔ fe 12.
Ewɔ nuku na nufialawo ŋutɔ be Yesu nya nu geɖe tso Mawu kple nusiwo woŋlɔ ɖe Biblia me la ŋuti. Gake nukatae Yosef kple Maria ya mele afisia o? Afikae wole? Na míakpɔe ɖa.
Ƒe sia fe la, Yosef kplɔa efe fome la yia Yerusalem hena ŋkekenyui tɔxɛ aɖe, si woyɔna be Ŋutitoto la ɖuɖu. Enye mɔ didi aɖe tso Nazaret yi Yerusalem. Ʋu mele ame aɖeke si o, eye keteke aɖeke hã menɔ anyi o. Nusiawo menɔ wo si le ŋkeke mawo me o. Ame geɖe zɔa afɔ, eye wozɔa mɔ abe ŋkeke etɔ̃ ene hafi ɖoa Yerusalem.
Gake fifia Yosef fe fome la lolo. Eyata Yesu nɔviŋutsu kple nɔvinyɔnu geɖe li, siwo dzi wòle be woakpɔ. Le fe sia me la, Yosef kple Maria kpakple wo viwo zɔ mɔ didi la hetrɔ yi afe le Nazaret. Wobu be Yesu le ame bubuwo ŋu gbɔna. Gake esi zã do, eye wotsi afi aɖe dɔ la, womekpɔ Yesu o. Wodii le wofe fometɔwo kple xɔlɔ̃wo dome, gake mele wo gbɔ o! Eyata wotrɔ yi Yerusalem edi ge le afima.
Mlɔeba la, wokpɔ Yesu le nufialawo gbɔ afisia. Ele to ɖom wo hele nya biam wo. Ameawo katã fe mo wɔ yaa le alesi Yesu nya nui la ta. Gake Maria gblɔ be: ‘Vinye, nukatae nèwɔ nusia ɖe mía ŋu? Mí kple fofowò míexa nu vevie hedi wò.’
Yesu ɖo eŋu be: ‘Nukatae miele diyem? Ðe mienya be ele nam be manɔ Fofonye fe afeme oa?’
Ẽ, Yesu lɔ̃ afisi wòate ŋu asrɔ̃ nu le Mawu ŋuti le la nɔnɔ. Ðe menye nenema wòle be míawo hã míadi oa? Esi Yesu trɔ yi afe le Nazaret la, edea kpekpewo hena tadedeagu kwasiɖa sia kwasiɖa. Esi wònye eɖoa to nyuie ta la, esrɔ̃ nu geɖe tso Biblia la me. Mina míanɔ abe Yesu ene ahadze efe kpɔɖeŋu la yome.


text:
Te Ðe Mawu Ŋu
Ðe Wò Ŋkɔ Le Mawu Ƒe “Ŋkuɖodzigbalẽ” Mea?
ÐE Yehowa dea dzesi agbagba siwo esubɔlawo dzena le esubɔsubɔ mea? Ɛ̃, edea dzesii! Ke hã, menye wofe nu nyui wɔwɔwo kple nya siwo wogblɔna tsɔ kafunɛ la koe wòdea dzesii o. Edea dzesii ne wodea asixɔxɔ eŋu le wofe tamesusuwo me gɔ̃ hã. Gawu la, Yehowa maŋlɔ efe amewo kple nu siwo wowɔ la be akpɔ o. Nu kae na míeka ɖe nya sia dzi? Ŋuɖoɖoa dze le nya aɖe si nyagblɔɖila Maleaxi ŋlɔ la me.—Xlẽ Maleaxi 3:16.
Esime Maleaxi nye nyagblɔɖila le Israel le fe alafa atɔ̃lia Do Ŋgɔ Na Mía Ŋɔli la, nutefemawɔmawɔ xɔ afe ɖi ŋutɔ le agbenɔnɔ kple mawusubɔsubɔ gome. Nunɔlawo gblẽ wofe dɔwo ɖi, eye dukɔ hahoo la fo wo ɖokui ɖe mawumavɔ̃mavɔ̃nuwɔnawo abe afakaka, ahasiwɔwɔ kple ametafatafa ene me. (Maleaxi 2:8; 3:5) Ke hã, Israel vi aɖewo ya lé nutefewɔwɔ me ɖe asi. Nu kae wonɔ wɔwɔm?
Maleaxi gblɔ be: ‘Yehowa vɔ̃lawo fo nu kple wo nɔewo.’ Mawuvɔvɔ̃ nye nɔnɔme nyui. Le afi sia la, Maleaxi nɔ nu fom tso Israel vi siwo dea bubu deto Mawu ŋu hevɔ̃na be yewoawɔ nu si madze eŋu o la ŋu. De dzesii be wogblɔ be mawuvɔ̃la siawo ‘fo nu kple wo nɔewo.’ Edze fãa be wonɔ nya nyuiwo gblɔm tso Yehowa ŋu henɔ dzi dem fo na wo nɔewo, ale be dzi nagaɖe le wo fo, eye nu gbegblẽ siwo nɔ edzi yim la nakpɔ ŋusẽ ɖe wo dzi o.
Israel vi wɔnutefewo gaɖe ale si wodea bubu deto Yehowa ŋui la fia le mɔ vevi aɖe nu: “[Woléa] ŋku ɖe efe ŋkɔ ŋu,” alo wobua eŋu. Gɔmeɖeɖe bubu gblɔ be “wonɔ Efe ŋkɔ dom ɖe dzi.” Mawuvɔ̃la mawo dea bubu Yehowa ŋu le wofe tamesusuwo me gɔ̃ hã. Wodea asixɔxɔ Yehowa kple efe ŋkɔ gã la ŋu le wofe dzimesusuwo me. Ðe Yehowa nya be wonɔ esia wɔma?
Maleaxi gblɔ be: “Yehowa ɖo to see.” Esia fia be togbɔ be Yehowa le efe nɔfe kɔkɔa le dzifo hã la, efua to anyi sea kafukafunya ɖe sia ɖe si esubɔlawo gblɔna le wo nɔewo dome tso eŋu. Efe susu nɔa nu siwo katã ŋu wobuna la hã ŋu. (Psalmo 94:11) Gake menye wofe nuwɔna nyuiwo kple tamesusuwo ŋu koe wòléa ŋku ɖo o.
Maleaxi gagblɔ be: ‘Woŋlɔ ŋkuɖodzigbalẽ le eŋkume.’ Ame siwo katã subɔ Yehowa nutefewɔwɔtɔe la fe ŋkɔwoe le agbalẽ ma me. De dzesii be woyɔe be “ŋkuɖodzigbalẽ.” * Esia fia be Yehowa maŋlɔ nu siwo esubɔla wɔnutefewo wɔ tsɔ kafui la dometɔ aɖeke be o, eɖanye nuwɔna nyuiwo, nyagbɔgblɔwo alo tamesusuwo o. Susu aɖe tae Mawu ɖoa ŋku wo dzi ɖo. Edo ŋugbe be yeatsɔ agbe mavɔ aɖo etefe na ame siwo fe ŋkɔwo tsi yefe ŋkuɖodzigbalẽa me ɖikaa la. *—Psalmo 37:29.
Aleke gbegbe wòfaa akɔ na amee nye esi be Yehowa dea asixɔxɔ nu siwo katã míewɔna be míafe tadedeagu nadze eŋu la ŋu! Ele be Maleaxi 3:16 me nyawo nana míade ŋugble le mía kple Yehowa dome fomedodoa ŋu vevie. Anyo be míabia mía ɖokui be, ‘Ðe nye ŋkɔ le Mawu fe “ŋkuɖodzigbalẽ” mea?’ Anɔ alea ne míedzea agbagba vevie gbe sia gbe be míafe nuwɔna, nufofo kple tamebubu nanye esi dzi Yehowa adi be yeaɖo ŋkui.
Biblia fe akpa si míade dzi fo na wò be nàxlẽ le December me:
^ mm. 8 Hebrigbe me nya si gɔme woɖe be ‘ŋkuɖodzi’ la mefia be nane nava susu me na ame ko o. Egafiana hã be woawɔ nane tso nu si dzi woɖo ŋkui la ŋu.
^ mm. 8 Ne èdi be yeaxlẽ nu geɖe tso ŋugbe si Mawu do ku ɖe agbe mavɔ ŋu la, kpɔ agbalẽ si nye Nuka Tututue Nye Biblia fe Nufiafia? fe ta 3 lia. Yehowa Ðasefowoe tae.


text:
Ðe Yesu Ƒe Agbemeŋutinya Si Le Biblia Me La De Pɛpɛpɛa?
Ale si Biblia ɖo eŋui
Biblia-ŋlɔla Luka gblɔ tso Yesu fe agbemeŋutinya si wòŋlɔ la ŋu be: “
Nye hã meku nuwo katã me tsitotsito tso gɔmedzedzea me.”—Luka 1:3.
Ame aɖewo gblɔna be wotrɔ Yesu fe agbemeŋutinya siwo woŋlɔ ɖe Nyanyuigbalẽwo, siwo nye agbalẽ siwo eŋɔlimetɔ siwo nye Mateo, Marko, Luka kple Yohanes ŋlɔ, la me nyawo le fe alafa enelia le Yesu dzidzi megbe me.
Gake wova ke ɖe Yohanes fe Nyanyuigbalẽa fe asinuŋɔŋlɔgbalẽ kakɛ aɖe ŋuti le Egipte le fe 1900-feawo fe gɔmedzedze. Woyɔa asinuŋɔŋlɔgbalẽ kakɛ sia egbea be Papyrus Rylands 457 (P52) eye wodzrae ɖo ɖe John Rylands Library si le Manchester le England (Angleterre). Nya siwo dze le Yohanes 18:31-33, 37, 38 le egbe Bibliawo mee le edzi.
Esiae nye Kristotɔwo Ƒe Hela Ŋɔŋlɔawo alo Nubabla Yeyea fe asinuŋɔŋlɔgbalẽ kakɛ xoxotɔ si ŋu woke ɖo. Agbalẽnyala geɖe xɔe se be fe 125 me lɔfoe woŋlɔe. Esia anye fe 25 alo esi wu nenema vie ko esime Yohanes ŋutɔ ŋlɔ efe agbalẽa megbe. Nuŋlɔɖi siwo ŋu woke ɖo la sɔ pɛpɛpɛ kple asinuŋɔŋlɔgbalẽ siwo va ɖe emegbe la tɔwo.


text:
Nu Kae Mate Ŋu Ado Gbe Ða Abia?
Ale si Biblia ɖo eŋui
Àte ŋu ado gbe ɖa abia nu sia nu si wɔ ɖeka kple nu si Mawu di abe ale si Biblia gblɔ ene.
Biblia gblɔ be: “Nu sia nu si míabia wòawɔ ɖeka kple [Mawu fe] lɔlɔ̃nu la, aɖo to mí.” (1 Yohanes 5:14) Wò ŋutɔ wò dzimaɖitsitsiwoea? Àte ŋu ado gbe ɖa tso eŋu.
Biblia gblɔ be: “Mitrɔ miafe dzi fo ɖe [Mawu ŋku] me.”—Psalmo 62:9.
Àte ŋu ado gbe ɖa abia
Xɔse.—Luka 17:5.
Gbɔgbɔ kɔkɔea alo Mawu fe dɔwɔŋusẽ be woakpe ɖe ŋuwò nàwɔ nu si sɔ.—Luka 11:13.
Ŋusẽ be nàtsɔ anɔ te ɖe kuxiwo kple tetekpɔwo nu.—Filipitɔwo 4:13.
Dzidzeme vavã.—Filipitɔwo 4:6, 7.
Nunya si akpe ɖe ŋuwò be nàwɔ nyametsotso nyuiwo.—Yakobo 1:5.
Kpekpeɖeŋu be nàkpɔ gbe sia gbe hiahiãwo gbɔ.—Mateo 6:11.
Nu vɔ̃wo fe tsɔtsɔke.—Mateo 6:12.
Srɔ̃ Nu Geɖe Wu
GBETAKPƆXƆ
Ðe Nàka Ðe Mawu Dzia?
Xlẽ nu tso dzidzeme si ate ŋu asu asiwò ne èva dze si Mawu heka ɖe edzi abe Xɔwò ene la ŋu.